Za prvih 45 dana PLAĆENOG odsustva dovoljna ODLUKA POSLODAVCA\nZa vreme vanrednog stanja poslodavci mogu da upućuju zaposlene na plaćeno odsustvo zbog smanjenja obima ili prekida rada prvih 45 radnih dana u tekućoj godini i u tom slučaju dovoljno je samo njihovo rešenje zaposlenom.\nTo se navodi u danas objavljenom Obaveštenju Ministarstva za rad, zapošljvanje, boračka i socijalna pitanja.\nZahtev za saglasnost za omogućavanje plaćenog odsustva podnosi se Ministarstvu tek kada poslodavac iskoristi prvih 45 radnih dana plaćenog odsustva ili neposredno pre isteka tog perioda, ako se proceni da će potreba za upućivanjem zaposlenih na plaćeno nastaviti i preko 45 radnih dana, saopštilo je Ministarstvo.\nKako je naglašeno za upućiivanje zaposlenih na plaćeno odsustvo za prvih 45 dana nije potrebno slati zahtev za saglasnost Ministarstvu.\nNačin podnošenja zahteva, kao i detaljnija objašnjenja za upućivanje zaposlenih na plaćeno odsustvo nalaze se na službenom sajtu Ministarstva.\nNOVA CRNA LISTA U BANKAMA! Sada je dupliran broj ljudi kojima je zabranjen kredit, a pored RIZIČNIH PROFESIJA, na spisku je i jedan veliki sektor u privredi\nKako smo na gastarbajterima IZGUBILI POLA MILIJARDE EVRA: Posledice se još sabiraju, ali informacije koje već sada stižu od guvernerke su i više nego dovoljne


TROJKA ZA POMOĆ pomaže Tiršovoj\nPosle osam pogođenih trojki i velike pobede Zvezde nad Panatinaikosom IDEA odlučila da umesto 24.000, dečijoj bolnici u Tiršovoj donira 100.000 dinara u proizvodima K PLUS.\nOdigravanjem poslednje ovosezonske utakmice u TOP 16 fazi Evrolige završena je društveno-odgovorna akcija pod nazivom TROJKA ZA POMOĆ, koju su zajednički realizovali Crvena zvezda Telekom i IDEA. Ovaj projekat je bio koncipiran tako da je svaki pogođen šut Zvezdinih košarkaša na domaćem terenu u Top 16 fazi Evrolige bio vrednovan sa 3.000 dinara u proizvodima K PLUS.\nIgrači u crveno-belim dresovima su u poslednjem kolu E grupe elitnog takmičenja Evrope protiv Panatinaikosa pogodili osam trojki i time su obezbedili K PLUS proizvode u vrednosti od 24.000 dinara. Međutim...\nS obzirom da je Crvena zvezda u fantastičnoj atmosferi dvorane Pionir posle velike borbe i neizvesne završnice pobedila šestostrukog šampiona Evrope i da je upravo trojka Jake Blažiča u finišu meča doprinela velikom trijumfu, IDEA je odlučila da obezbedi dodatna sredstva pa ukupna donacija iznosi 100.000 dinara. Proizvodi K PLUS u ovoj vrednosti ovog puta biće donirani Univerzitetskoj dečijoj klinici u Tiršovoj.\nZa sedam utakmica koliko je Crvena zvezda Telekom odigrala u TOP 16 fazi Evrolige na domaćem terenu IDEA je obezbedila ukupnu donaciju u iznosu od čak 411.000 dinara. Proizvodi K PLUS bili su namenjeni Specijalnoj Olimpijadi Srbije, Domu u Zvečanskoj, Domu Kulina, Institutu za majku i dete, humanitarnom udruženju DEBRA i sada dečijoj bolnici u Tiršovoj.


Potpisan sporazum o saradnji između grada Valjeva i Nacionalne službe zapošljavanja - Valjevo na dlanu\nHomeKultura i obrazovanjePotpisan sporazum o saradnji između grada Valjeva i Nacionalne službe zapošljavanja\nKultura i obrazovanje Privreda Vesti\nPotpisan sporazum o saradnji između grada Valjeva i Nacionalne službe zapošljavanja\nDirektor Nacionalne službe za zapošljavanje Zoran Martinović i gradonačenik grada Valjeva Lazar Gojković, potpisali su juče Sporazum o saradnji za realizaciju nove usluge Sistema integrisanih informacija.\n„Drago mi je što je Valjevo prvi grad u Srbiji u kome će početi sa funkcionisanjem Info centar za zapošljavanje. Informacija je jedan od najvažnijih resursa i građani će na ovom mestu moći da dobiju aktuelne i tačne informacije o obukama, slobodnim radnim mestima, prekvalifikacijama, ali i svim pitanjima vezanim za status zaposlenih i nezaposlenih lica. Na taj način u saradnji sa Nacionalnom službom za zapošljavanje i srednjim stručnim školama, kao što su Tehnička i Ekonomska škola, mi se pripremamo za dolazak novih investitora. Svi smo spremni da odgovorimo zahtevima tržišta i mogu vam reći da je to osnovni argument zbog čega investitori slobodno mogu da započnu svoje poslovanje u Valjevu“, rekao je gradonačelnik Lazar Gojković.\n„Pre svega da se zahvalim gradonačelniku Valjeva i njegovim saradnicima što su podržali našu ideju da osnujemo prvi Info centar u Srbiji. Nadam se da to neće biti jedini, da ćemo ovu praksu preneti i na druge lokalne samuoprave, jer zaista je važno da građani kada završavaju neku od usluga u Gradskoj upravi, mogu istvremeno da vide i informacije o slobodnim radnim mestima, o nekim aktuelnim programima za zapošljavanje koji mogu da im omoguće brže zapošljavanje, ali i da omoguće neku subvenciju koju nudi Nacionalna služba za zapošljavanje ili grad Valjevo. Mi zaista sa ovom lokalnom samuopravom imamo dugogodišnju saradnju na realizaciji lokalnih – akcionih planova zapošljavanja i to je rezultiralo i jednom povoljnom slikom na tržištu rada, bez obzira na pandemiju, stopa nezaposlenosti je još uvek ispod 10 %, broj nezaposlenih lica je identičan kao što je to bilo u istom periodu prethodne godine, odnosno pre pandemije. Najava dolaska novih investitora se očekuje i moraćemo zajednički da uložimo napore kako bismo adekvatno selektovali nezaposlno lice prema budućim poslodavcima i investitorima, zato je važno da ovaj Info centar bude još jedno mesto koje će ponuditi slobodna radna mesta i koje će moći da ponudi informacije građanima grada Valjeva“, naglasio je direktor Nacionalne službe za zapošljavanje Zoran Martinović.\nPotpisivanju Sporazuma o saradnji za realizaciju nove usluge Sistema integrisanih informacija su prisustvovali Marko Jevtić, član Gradskog veća zadužen za rad i zapošljavanje, Petar Jarić, zamenik direktora Nacionalne službe za zapošljavanje, Milan Đenadić, direktor NSZ – filijale Valjevo sa saradnicima, Branko Goloskoković, direktor Tehničke škole Valjevo, Dragan Timotić, direktor Ekonomske škole Valjevo, kao i predstavnici Gradske uprave Valjeva.\nIzgradnja nove saobr


Da li verujete u Deda Mraza? – Detozin\nDobio sam ovih dana zahtev za ponudu koja bi dobar deo štamparske industrije mogla da izvuče iz krize. Okvirna bruto vrednost bi bila (da nije, najverovatnije, u pitanju nesporazum) oko 1.000.000 eura. Par stotina hiljada više-manje… (ovo „više-manje“ nisam mogao da odolim… Zvuči tako „tajkunski“…)\nSa vremena na vreme pojave se tako neki zahtevi, tenderi, ili šta god. Uglavnom preko malo poznatih agencija, ili firmi „koje tek počinju“. Vrlo nervozni klijenti, „napaljeni“, i u velikoj žurbi… Obično se lepo nasmejemo i zabavimo, ali ono nekadašnje dete u nama bi volelo da se bar jednom ispostavi da u svemu tome ima, makar i trunka, istine…\nMožda se zaista te pare negde i „zavrte“, uostalom neko kupuje sve one besne jahte, i one „bolesničke“ automobile… Da bi ste spiskali 200.000 eura za 5 minuta verovatno treba i da ih zaradite za isto vreme?\nIli da vam ih donese Deda Mraz?


1998/04/02 22:19 SAMO SIMBOLICAN ILI REALAN AKT?!\nTHU, 02 APR 1998 22:19:56 GMT\nSAMO SIMBOLICAN ILI REALAN AKT?!\nSkoro godinu ipo nakon potpisivanja Sporazuma o obrazovanju na Kosovu izmedju tadasnjeg predsednika Srbije Slobodana Milosevica i lidera kosovskih Albanaca Ibrahima Rugove, mesovita srpsko - albanska grupa "Tri plus tri" uz posredovanje italijanske zajednice Sant Edjidio, potpisale su novi Dokument o njegovoj realizaciji, dokument sada poznat kao Ankes Sporazuma. Kao sto je njime bilo predvidjeno, 31. marta zapoceo je proces njegove implementacije, dozvoljavanjem da se Albanoloski Instutut vrati na koriscenje njegovim radnicima, albanskim naucnicima, da bi se kasnije nastavilo u slicnom obliku i sa otvaranjem vrata za mlade Albance i ostalih univerzitetskih i skolskih objekta do 30 juna, a prateci objekti (sportske hale, Narodna i Univerzitetska biblioteka, studentski domovi itd) od 1. oktobra ove godine.\nOko pitanja finansiranja, diploma, planova i programa i slicnih neresenih detalja, Monjsinor Palja ali i drugi predstavnici su najavili da "ce razgovarai tokom narednih sastanaka albanske i srpske Komisije za realizaciju Sporazuma, posto su, navodi se, ova pitanja direktno povezana sa "politickim statusom Kosova". Upravo je prema Monjsinjor Palji nereseno pitanje Kosova donekle sprecilo raniju realizaciju potpisanog Sporazuma od strane Milosevica i Rugove, koji je pre svega, podseca Palja, jedan humanitarni, a ne politicki Sporazum. No, s druge strane odredjeni politicki krugovi tvrde da primenu Sporazuma ipak nije sprecavao samo nereseni politicki status, obzirom da je ovo pitanje jos uvek nereseno.\nPotpisivanje Ankesa Sporazuma je ipak izazvao najrazlicitije reakcije medju politickim subjektima na Kosovu. Jedan od clanova albanske Komisije dr. Fehmi Agani je odmah posle potpisivanja ovog Aneksa istakao da "u njemu ima dosta nepreciznosti", najavljujuci konkretizaciju spornih detalja tokom narednih meseci. Ali, dok je deo politickih partija na Kosovu pozdravilo potpisivanje ovog Aneksa, ocenjujuci da je to uspeh Albanaca, jer je po njima srpska strana sada obavezna na bezuslovno "oslobadjanje" skolskih i univerzitetskih objekata za albanske djake i studente, druge su ipak bile misljenja da je ovim potpisom politicke poene dobio iskljucivo Slobodan Milosevic. Prema ovom delu politickog cinioca, potpisivanje Aneksa Sporazuima predstavlja jedan "krhtak i bezglavi korak albanske politike".\nDa ni druga strana nije bas najzadovoljnija pokazali su i protesti pripadnika srpske i crnogorske nacionalnosti na Kosovu koji su se usprotivili Realizaciji ovog Sporazuma. U svemu ovome prednjacio je rektor Univerziteta u Pristini, na nastvnom srpskom jeziku Radivoje Papovic, oko kojeg je zbog toga bilo i spekulacija da ce biti smenjen sa ove funkcije. On je sa dekanima, profesorima i jednim delom studenata ocenio da "bilo je kakav sporazum ili kompromis sa Albancima izdaja, jer bi tada albanska manjina dobila status nacije". U tvrdoglavim nastojanjima u osopravanju Aneksa, srpsko rukovodstvo Univerziteta u Pristini je na dan otvaranja Albanoloskog Instituta zalepili veliki pano na vratima ovog objekta na kojem je pisalo: "Izdaja". Sami predstavnici Grupe "Tri plus Tri" su inace potpisivanje ovog Protokola ocenili kao korak napred u pravcu normalizacije situacije na Kosovu. Istog je ubedjenja i predsedavjuci po redu OEBS Bronislava Geremeka, koji je tokom svoje posete Pristini izjavio da "odluka o primeni Sporazuma za normalizovanje obrazovanje na Kosovu, predstavlja iako mali, ipak prvi znacajan korak, ka normalizaciji stanja na Kosovu".\nU medjuvremenu, dok se srpski studenti i profesori ne mire sa "sudbinom", usled velikog medjunarodnog pritiska, predstavnici Zajednice "Sant Edjidio" zajedno sa clanovima mesovite Komisije, predali su kljuceve Albanoloskog Instituta direktoru Sadri Fetiu, koji iako ne spada u obrazovne, pripada univerzitetskom kompleksu kao naucna institucija. Ovaj objekt je prestao sa radom 8. marta 1994. godine, upadom jos uvek neidentifikovanih lica koji su pretukli pristune radnike Instituta. Nakon upucene zalbe nadleznom sudu, ona je vrlo brzo bila pozitivno resena u korist zaposlenih, ali je Odluka o vracanju ovog objekta ostala samo na papiru.\nRazlog obuhvatanja ovog objekta u Sporazumu, u kojem nse nije nalazio i u startu, ne lezi samo u, kako se cesto navodilo "emocionalnom vezivanju Albanaca za njega" vec i u cinjenici sto srpski zvanicnici imaju veliku "pravnu" podrsku, ako nizbog cega drugog ono za "unutrasnje" upotrebe. Takvog je misljenja bio i direktor ovog Instituta, dr. Sadri Fetiu koji je dan pre preuzimanja kljuceva izjavio da je "pozadina obuhvatanja ovog Instituta u Sporazumu politicka".\nOdmah posle otvaranja Albanoloskog Instituta, Monjsinjor Palja je u zgradi Univerzitetske biblioteke, istakao da se "ni jedna strana ne treba osecati gubitnikom ili pobednikom". Dok je on to izjavljivao, u dvoristu Instituta na stotine ljudi je snazno aplaudiralo direktoru Institua koji im je pokazivao kljuceve.\nPrvog dana po otvaranju Instituta, albanski radnici su ga "posetili" i tom prilikom akademik Rexhep Qosja je povratak ocenio kao "nadu albanske pobede i poraz onih koji hoce da uzmu ono sto pripada drugima".\nAlbanski naucni radnici mogu odmah zapoceti sa svojim radom, ali jedan broj posmatraca i dalje ce postavljati pitanja: Zbog cega se zapocelo sa Albanoloskim Institutom koji ne spada u nastavne objekte? Zasto je bio potreban Sporazum o ovom objektu kada su vlasti vec donele pozitivnu sudsku odluku? Kome je ovo vise bilo potrebno, rezimu ili politickom vrhu Albanaca? Cini se da ce ova pitanja jos neko vreme zaokupljati i ovdasnju javnost, a ne iskljucuje se da postanu i povod unutaralbanskih nesporazuma.\nIpak, posle otvaranja ovog objekta trebalo bi da slede i drugi. Po Sporazumu, na redu je otvaranje tri fakulteta do 30 aprila, ali se posrednik Vincenco Palja ustrucavao da da odgovor o datumu kada ce se dogovor postici, ipak optimisticki podvlaceci da "mi uvazavamo Sporazum i njime odredjene rokove". Ovdasnji krugovi ocenjuju da se Palja izbegao konkretan odgovor zbog cinjenice sto uprkos najavama susreta srpske i albanske strane u Beogradu 30 marta, kada je trebalo o tome razgovarati, do direktnog susreta uopste nije doslo, a da je funkcionisala samo veza medju njima, preko predstavnika italijanske zajednice Sant Edjidio.\nBilo kako bilo, "igra" oko skola je ponovo zapocela. Medjunarodni pritisak je jos uvek veoma jak, ali istovremeno je veliki i strah da sve ovo moze biti samo jedna veoma opasna improvizacija. Iako nije izvrsena podela objekata, vreme nastave albanskih i srpskih studenata (naizmenicno jedni u prvoj, a drugi u drugoj svakih sest meseci) ne moze da izbegne opasnost od njihovog susretanja koje se moze oteti kontroli.\nIzgleda da medjunarodna zajednica nece ustuknuti pred daljim sprovodjenjem ovog Prosvetnog dogovora, kao ni odredjene zemlje EU koja su na neki nacin najavile prikupljanje finansijskih sredstva za izgradnju novih skolskih objekata, ako oni postojeci nisu dovoljni ili se ne pokazu kao resenje za neku od strana. Prvog dana funkcionisanja Albanoloskog Instutita, politicki direktor u nemackom ministarstvu inostranih poislova Volfgang Isinger je, pozdravljajuci pocetak realizacije Sporazum takodje izrazio "spremnost njegove zemlje za pruzanje i materijalne pomoci".\nKako ce se izvrsiti kompletna implementacija ovog Dogovora ostaje da se vidi. Dok se s jedne strane smatra da u realizaciji Sporazuma o skolstvu posreduje jedna ne bas snazna organizacija, jer ona "nema mehanizme da garantuje stvarnu njegovu realizaciju", s druge strane, sam uspesan pocetak realizacije ovog sporazuma, tumaci se odlucnoscu pre svega SAD koji stoji iza poteza Sant Edjidija. Sledeci mesec pojasnice mnoge neodoumice.


Hoće li u BiH ponovo oživjeti reformski proces koji je naglo prekinut 2006.\nKOMENTAR DANA 15 propalih godina\nDa Dejton treba biti trajni mirovni sporazum, a privremeni ustav, koji je u datim okolnostima bio najrealnije, ali ne najbolje rješenje, od početka su naglašavale i ključne sile koje su iza njega stajale. Od uvođenja bonskih ovlaštenja, preko „Berijevih amandmana“, do intervencija visokih predstavnika, jasno je bilo da vodeće zapadne države namjeravaju u BiH provesti barem onaj minimum rješenja koji će je učiniti funkcionalnom državom i približiti zapadnim vrijednostima.\nTaj proces svoj vrhunac dostigao je 2006., sa stvaranjem jedinstvene bh. vojske i pokušajem ustavne reforme poznate pod nazivom „aprilski paket“. Ipak, iako su zapadni faktori, u prvom redu SAD, uspjeli odobrovoljiti srpske stranke da postanu konstruktivan faktor u izgradnji države BiH, maksimalističkim zahtjevima Harisa Silajdžića može se zahvaliti na propasti „aprilskog paketa“.\nOvo „bošnjačko NE“ bilo je popraćeno i naglim smanjenjem interesa SAD za pokušajem unapređivanja Dejtona, posebno jer je, nakon proglašenja nezavisnosti Kosova, bilo i suviše rizično srpskim interesima gurati prst u oko na dva fronta.\nPropast reformi značilo je i definitivno zaokretanje Milorada Dodika prema Moskvi i njegovu transformaciju u srpskog nacionalističkog lidera. Na mjesto reformskog procesa došlo je 15 dugih godina stagnacije, zategnute nacionalističke retorike, institucionalnog haosa i rasta ruskog utjecaja.\nPoruka koju je novoizabrani američki predsjednik Džo Bajden (Joe Biden) uputio prema BiH, naglašavajući, između ostalog, i da je dejtonski ustav „nedovršen“, te usvojena rezolucija Senata SAD o BiH i Dejtonskom sporazumu kojom se traži reforma Ustava BiH, bude nadu da bi se nova administracija vodeće sile svijeta uskoro mogla vratiti na put lobiranja za one reforme koje bi od Bosne i Hercegovine učinile nešto funkcionalniju, pravedniju i ''građanskiju'' državu.\nProces koji možda nikada ne bi ni bio prekinut da BiH, u prvom redu Bošnjaci, nema tu historijsku nesreću da je najčešće predstavljaju neodgovorni i nemudri lideri.\nAmbasador Nelson posjetio Gradsko izborno povjerenstvo Mostara\n20.12.2020 u 16:28\nNelson i Satler o izborima: Došla je prilika da se okrene novi list, novo poglavlje\n20.12.2020 u 15:17\nSAD Haris Silajdžić Milorad Dodik Džo Bajden


Na levoj obali Dunava angažovano 11 aviona za zaprašivanje komaraca - www.lobi-info.rs\n5. juna 2014. 13. jula 2015.\nNa levoj obali Dunava angažovano 11 aviona za prskanje komaraca\nSekretarijat za zaštitu životne sredine od danas do subote, sprovešće kombinovanu akciju suzbijanja odraslih formi komaraca. Angažovano je 11 aviona na celoj teritoriji leve obale, a akcija uređajima sa zemlje biće sprovedena samo na pojedinim lokacijama.\nSekretarijat za zaštitu životne sredine organizuje od danas do subote kombinovane akcije suzbijanja odraslih formi komaraca iz aviona i uređaja sa zemlje na teritoriji leve obale Dunava.\nSutra će komarce zaprašivati 11 aviona na sledećim lokalitetima: Padinska Skela, Kovilovo, Glogonjski Rit, Jabučki Rit, Vrbovsko, Farma, Besni Fok, Dunavac, Borča, Ovča, leva obala Dunava uzvodno od mosta, Crvenka, deo Krnjače, leva obala Dunava nizvodno od mosta i deo Krnjače.\nAkcija uređajima sa zemlje danas i sutra biće realizovana na lokacijama: Borča, Ovča, Crvenka, Kotež 1, Kotež 2, Bara, Reva, Ovča, Krnjača, Besni Fok i Padinska Skela.\nI na lokacijama kanal Borča i naslje Crvenka biće takođe spovedena akcija uređajima sa zemlje.\nGrad prodaje „jugiće“ i „stojadine“ za 175 €


POVODOM OBILJEŽAVANJA DANA POBJEDA NAD FAŠIZMOM\nPredviđeno je i obraćanje ruskog ambasadora predstavnicima medijima, tako da uživo prenos možete pratiti od 11 sati na Fejsbuk stranici Berane online\nAmbasador Ruske Federacije u Crnoj Gori Vladislav Maslenikov danas će, povodom 9. maja – Dana pobjede nad fašizmom u Drugom svjetskom ratu, položiti vijenac ispred spomen biste maršala Georgija Konstantinoviča Žukova u Cvetnom parku u Beranama.\nPredviđeno je i obraćanje ruskog ambasadora predstavnicima medijima, tako da uživo prenos možete pratiti od 11 sati na Fejsbuk stranici Berane online.\nPodsjetimo, bista najodlikovanijem maršalu u istoriji Sovjetskog saveza i Rusije otkrivena je u Vasojevićima prije dvije godine na Dan heroja otadžbine Rusije.\nSpomen bista je dar Ruske federacije Opštini Berane i njenim građanima na radost snaženja i unapređenja kulturnih i istorijskih veza naših naroda, saopšteno je tada iz ruske ambasade.\nAmbasador Maslenikov je istakao tom prilikom da je Jugoslavija dala svoj doprinos u pobjedi nad fašizmom, kao što je i Crna Gora, koja je izgubila deset odsto svog stanovništva u tom ratu.\nSlične teme:BeraneBista maršala Georgija Konstantinoviča ŽukovaDan pobjede nad fašizmomIstaknutoruski ambasadorVladislav Maslenikov\n(FOTO) Zapad čeka Putinovu vojnu paradu: Pogledajte pripreme u Moskvi


Otkrivena spomen ploča Vladici Kovačeviću u Ivanjici (VIDEO) – Info LIGA\nU Ivanjici, na rodnoj kući legendarnog fudbalera Partizana, Vladice Kovačevića, danas je postavljena spomen ploča od strane vernih navijača kluba iz Humske. Sećanja na čuvenog ’’poslovođu’’ oživeli su njegovi prijatelji, kum Dobrivoje Bojanović, predsednik FK Partizan, Milorad Vučelić, predsednik ZSL Dragomir Lazović i članovi porodice. U trenutku otkrivanja spomen ploče ’’grobari’’ su zapevali ’’Dobro pamtim sve, sve što bilo je…’’ što je izazvalo buru emocija a predsedniku crno-belih, Miloradu Vučeliću, zasuzile su oči.\nPonikao je u slavnoj generaciji Partizana koje je predvodio trener Florijan Matekalo, a ta selekcija, nazvana „Partizanove bebe“, zaigrala je u pomenutom finalu najjačeg klupskog takmičenja na svetu. Meč je odigran u Briselu 11. maja 1966, pred 55.000 gledalaca, a „kraljevski klub“ je na „Hejselu“ pobedio rezultatom 2:1.\nKapiten „Partizanovih beba“, osvojio je četiri titule šampiona Jugoslavije. Za reprezentaciju SFRJ nastupio je u 13 navrata, dvaput je bio strelac i kao član „plavih“ stigao do četvrtog mesta na Mundijalu u Čileu 1962.\nTags: ivanjicaPartizanposlovođaspomen pločavladica kovačević\nNext story Objavljena Uredba o podsticajima u poljoprivredi za ovu godinu\nPrevious story Nastavak saradnje sa Kinezima i na autoputu Požega-Boljare


Prodaja kompanije "Nestle" nadmašila očekivanja - PORTAL\nProdaja kompanije „Nestle“ nadmašila očekivanja\nSVET – Švajcarski gigant u sektoru proizvodnje hrane i pića „Nestle“ uspeo je da prevaziđe negativni uticaj jačanja domaće valute i ostvari solidan profit u 2011. zahvaljujući prodaji koja je bila veća od očekivane.\nKompanija „Nestle“ sa sedištem u Veveju u Švajcarskoj, objavila je da je njen profit u 2011. porastao sa 8,1 odsto na 9,5 milijardi švajcarskih franaka. Prošlogodisnja prodaja je povećala Nestleov profit iz 2010. na 34,2 milijarde švajcarskih franaka. Rast prodaje ove kompanije od 7,5 odsto je tokom godine bio bolji od očekivanog.\nKompanije „Neskafe“, „Perije“, „DZeni Krejg“ i „Hagen Das“ su danas u svom zajedničkom saopštenju ukazale da predstoje teška vremena, prenela je američka novinska agencija Asošiejted pres (AP). Analitičari su predviđali skromniji rast prodaje od oko sedam odsto pošto se najveći svetski proizvođač hrane i pića borio sa nestabilnim tržištima, rastućim cenama roba i jakim švajcarskim frankom.\n„To je bila izazovna godina i ne očekujemo da 2012. bude imalo lakša,“ rekao je izvršni direktor ove kompanije Paul Bulke. On je, međutim, rekao da su nova partnerstva u Kini i veliki novi istraživački centar u Lausenu, pomogli „Nestleu“ da dobro otpočne ovu godinu.\nBudući da ima 280 hiljada radnika širom sveta i fabrike u gotovo svakom delu sveta, „Nestle“ je veliki kupac prehrambenih namirnica kao što su pšenica, šećer, mleko i kafa i njegovi rezultati su dobar pokazatelj postrošacke tražnje i zdravlja globalne ekonomije u celosti. „Nestle“ je saopštio da planira isplatu dividende u vrednosti od 1,95 franaka po akciji.


Na Sajmu knjiga održana tribina „Iskustva u angažovanju kapaciteta Sanitetske službe VJ u toku agresije NATO na SRJ 1999. godine“\nU danu posvećenom Vojnom zdravstvu, na štandu Ministarstva odbrane i Vojske Srbije u okviru 64. Međunarodnog sajma knjiga u Beogradu, održana je tribina pod nazivom "Iskustva u angažovanju kapaciteta Sanitetske službe Vojske Jugoslavije u toku agresije NATO na SRJ 1999. godine".\nPromocija udžbenika iz oblasti vojne medicine\nMedija centar "Odbrana", kao izdavač vojne literature, može se pohvaliti bogatim opusom u koji spadaju i knjige posvećene medicini. Za potrebe Medicinskog fakulteta Vojnomedicinske akademije, Medija centar "Odbrana" je ove godine objavio sedam udžbenika.\nAktivnosti vojnog zdravstva na 64. Međunarodnom sajmu knjiga\nU okviru 64. Međunarodnog sajma knjiga u Beogradu na štandu Ministarstva odbrane i Vojske Srbije u utorak, 22. oktobra 2019. godine predstavljen je segment vojnog zdravstva kroz različite sadržaje.\nJavni konkurs za upis nezaposlenih zdravstvenih radnika na specijalizacije\nPoseta delegacije verske službe Oružanih snaga Ruske Federacije\nPredstavnici Verske službe Vojske Srbije, sastali su se u Vojnomedicinskoj akademiji sa predstavnicima verske službe Oružanih snaga Ruske Federacije.\nOdržan Prvi simpozijum o psihoaktivnim supstancama\nPrvi nacionalni simpozijum o psihoaktivnim supstancama održan je u Vojnomedicinskoj akademiji.\nOdržana svečanost povodom dodele diploma kadetima 5. klase MF VMA UO\nDanas je u amfiteatru Vojnomedicinske akademije održana svečanost povodom dodele diploma kadetima 5. klase Medicinskog fakulteta Vojnomedicinske akademije Univerziteta odbrane.


Tri horoskopska znaka koja će se obogatiti u oktobru! – Vesti Balkan\nHome / Astrologija / Tri horoskopska znaka koja će se obogatiti u oktobru!\nTri horoskopska znaka koja će se obogatiti u oktobru!\ncura September 22, 2017\tAstrologija Ostavite komentar 2,370 Pregledi\nSudeći prema zvezdama, deseti mesec u godini trebalo bi da donese boljitak na finansijskom planu najviše za tri znaka Zodijaka.\nOktobar je povoljan period jer vi to zaslužujete. Jedna, a možda i nekoliko poslovnih šansi, ovog meseca vam kucaju na vrata. Nemojte da se ustručavati da pokažete šta umete. Imaćete dovoljno energije da sve započeto i završite. Ovakva šansa će kod vas potrajati duže vreme.\nPrethodno Šta otkriva lice svakog znaka: Bik ležeran, Lav rođena zvezda!\nSledeće 10 stvari o Game of Thrones-u koje (verovatno) niste znali!


"Prijatelji Trebinja" čuvaju kulturnu baštinu\nTrebinje u svijetu treba da prepoznaju po bogatoj istoriji, tradiciji i kulturi, a mi ćemo svoje ideje i djelovanje usmjeriti upravo na to, rekao je arheolog Đorđo Odavić, novi predsjednik Društva “Prijatelji Trebinja”, koje je nedavno obnovilo rad.\nNakon duže pauze i smrti jednog od osnivača Dušana Sekulovića “Prijatelji Trebinja” su se ponovo okupili i u narednom periodu biće jedni od predlagača ideja, pokretači projekata i svojevrsno savjetodavno tijelo lokalnoj vlasti.\nČlanove društva čine ugledni Trebinjci koji teže da grad bude prepoznat kao mjesto sa bogatom istorijom, tradicijom i kulturom. Odavić je rekao da je to društvo veoma uspješno afirmisalo kulturnu baštinu, ali da su njegove aktivnosti vremenom ugašene, zbog čega su odlučili da obnove rad.\nOn je podsjetio da su svojevremeno, upravo na zalaganje članova društva, ponovo proradili javni časovnici kulturno-istorijske vrijednosti - na zgradama Centra za informisanje i obrazovanje i Muzeja Hercegovine, gradski park je dobio nove klupe, a rodne kuće trebinjskih velikana, poput Mića Ljubibratića, spomen-ploče.\n- Namjeravamo da radimo takve stvari i dalje, da bismo Trebinje uzdigli na ono mjesto koje mu pripada. Ovo je najreprezentativniji grad u BiH i Srpskoj, kada je riječ o kulturnoj baštini, jer ima mnogo toga što može biti predstavljeno svijetu - rekao je Odavić.\nIstakao je da Trebinje mora biti prepoznatljivo na karti svijeta po svojoj kulturnoj baštini, kao što su Venecija, Dubrovnik ili Kotor.\n- Gradovi mnogo skromnije kulturno-istorijske baštine konkurišu za razne programe međunarodnih fondova - kazao je Odavić i istakao da nema nijedan razlog da to i Trebinje ne čini.\nGradonačelnik Trebinja Luka Petrović je istakao da će Gradska uprava pružiti punu podršku ovom društvu i naveo da od članova očekuje da iniciraju nove ideje i projekte koje će grad finansijski pomoći.\n- Primjenom njihovih ideja i savjeta sigurno je da će Trebinje imati značajniju poziciju u ovom regionu - poručio je Petrović i dodao da su ciljevi društva i gostoprimstvo, te prihvatanje svih onih ljudi koji žele da pomognu ovom gradu.\nDruštvo je osnovano 2001. godine, ali je smrću jednog od osnivača Dušana Duka Sekulovića prestalo da radi.\nTrebinje je grad koji ima najviše spomenika kulture u BiH.\n- Na zvaničnoj listi preliminarnih spomenika kulture Mostar ima 51 takav lokalitet, Sarajevo 65, Banjaluka 44, a Trebinje čak 98 - naveo je Đorđo Odavić.


Drugostepena presuda Radovanu Karadžiću | N1 Srbija\nBramerc: Restriktivne okolnosti suda za reviziju\nNiko nema prava žalbe na ovu presudu, kaže Ivana Žanić (FHP)\nDrugostepena presuda - doživotna kazna zatvora\nPrvostepenom presudom Radovan Karadžić je osuđen na 40 godina zatvora zbog genocida i zločina protiv čovečnosti u BiH.\nNa prvostepenu presudu žalbe su uložili i Karadžić i haški tužioci - Karadžić je zatražio da bude oslobođen ili da mu se ponovo sudi, a Tužilaštvo da bude osuđen na doživotni zatvor.\nHaški tribunal podigao je u julu 1995. prvu optužnicu protiv Karadžića.\nVlasti Srbije uhapsile su Karadžića 21. jula 2008. godine u Beogradu.\nŽalbeno veće Mehanizma za krivične sudove u Hagu izreklo je drugostepenu presudu - kaznu doživotnog zatvora bivšem predsedniku Republike Srpske Radovanu Karadžiću. Prvostepenom presudom Karadžić je, podsetimo, osuđen na 40 godina zatvora. Mogućnost revizije samo teoretska, sud ima restriktivne uslove, naveo je tužilac Serž Bramerc.\nNajs: Uveren sam da će Mladićeva žalba biti neuspešna\nBivši tužilac Haškog tribunala Džefri Najs izjavio je danas da bi bio iznenađen kad bi bivši komandant Vojske Republike Srpske Ratko Mladić imao uspeha sa svojom žalbom nakon izrečene presude prvom predsedniku RS Radovanu Karadžiću.\n"U svetlu osude za genocid 1995, kojom je Karadžiću izrečena doživotna kazna, bio bih jako iznenađen kad bi Mladić imao bilo kakvog uspeha sa svojom žalbom", rekao je on.\nPrema rečima Najsa, bilo bi jako čudno da drugo žalbeno veće donese radikalno drugačiju odluku u vezi s Mladićem, koji je prvostepenom presudom osuđen na doživotni zatvor, i to bi bilo veliko razočarenje za narod u Bosni i Hercegovini, prenela je Al Džazira.\n"Uveren sam da će Mladićeva žalba biti prilično neuspešna - ili delomično ili potpuno", dodao je on.\nHend: Presuda prilika za lidere u Srbiji da se oslobode prošlosti\nPresuda Radovanu Karadžiću je odgovarajuća u odnosu na zločine za koje je osuđen, ocenio je za Glas Amerike politički savetnik u američkoj Helsinškoj komisiji Robert Hend. On kaže i da politIčki lideri u Srbiji treba da iskoriste ovu presudu kao priliku da se oslobode prošlosti - ako to budu smeli da urade.\n"Političari sami treba da odluče kako će reagovati. Svrha utvrđivanja pojedinačne odgovornosti je da se pokaže da ne postoji kolektivna krivica za ono što se desilo. Relativizacija presude ili podrška Karadžiću mogu biti zabrinjavajući i postavljaju pitanje koliko je Srbija daleko otišla od perioda Miloševića i prošlosti. Kada političari Miloševića nazivaju herojem Ili kada da se oni koji su osuđeni za ratne zločine dočekuju kao heroji, to ne šalje baš najbolju poruku. Ovo je dobra prilika za Srbiju da ostavi prošlost za sobom i nadam se da će politički lideri imati hrabrosti da to učine".\nIzetbegović: RS da poništi odlikovanja zločincima\nPredsednik Stranke demokratske akcije Bakir Izetbegović izjavio je za da očekuje da vlasti u entitetu RS, koje su dodelile odlikovanje Radovanu Karadžiću i drugim ratnim zločincima, ponište te odluke.\n"Očekujem da nakon ove presude vlasti u entitetu RS, koje su dodelile odlikovanje Radovanu Karadžiću i drugim ratnim zločincima, ponište ovakve sramotne i necivilizacijske odluke i time skinu teret masovne odgovornosti sa srpskog naroda i entiteta RS", rekao je Izetbegović.\nKaradžić Jovičević ocenila je za RTRS da "presuda nema nikakve veze sa pravom i pravdom, ni sa činjenicama i dokazima".\nAmor Mašović iz Instituta za traženje nestalih BiH smatra da je presudom napravljen, kako kaže, mali iskorak u dostizanju istine i pravde i potvrđivanja svih elemenata krivičnih dela.\n"Nažalost iako su, to smo čuli i od drugostepenog veća, potvrđeni elementi bića krivičnog dela genocida na području i preostalih sedam opština u BiH, nije mogla biti dokazana direktna namera Radovana Karadžića", dodao je.\nNekadašnji general Armije BiH Jovan Divjak kaže da su istina i pravda pobedile, ali d anema vraćanja žrtvava. "One nisu, u krajnjem, ni zadovoljne. Doživotna kazna je znaka da je međunarodni sud uzeo sve u obzir - žrtve i njegovu raniju politiku", rekao je Divjak.\nSubašić: Ovo je poruka mladima da se ne isplati biti zločinac\nPredstavnica "majki Srebrenica" Munira Subašić kaže da "žrtve nikada ne mogu da budu zadovoljne, i da ima sto života, i da su mu svaki oduzeli ne može to zadovoljiti pravdu i bol koji je naneo" njima.\nNavodi da je vrlo važno što je dobio doživotnu kaznu, i da je to poruka mladima - da se ne isplati biti zločinac. "karadžić je bio vrhovni komandant, on je naređivao a (Ratko) Mladić je izvršavao. Greška koju je napravio Haški tribunal, da se nije presudilo za genocid u drugim opštinama, već smao za Srebrenicu, mislim da će ispraviti presudoma Mladiću", navela je Subašić.\nDodik: Presuda cinična i arogantna\nPredsedavajući Predsedništva Bosne i Hercegovine Milorad Dodik rekao je da je presuda cinična i arogantna i da Haški tribunal nije ispunio svoju misiju - da doprinese pomirenju, već baš nasuprot.\n"Ona je individualna krivica, kako je to navodna individualna krivica gospodina Karadžića. Ona ne zadire u priču o RS. Svaku vrstu priče o RS ja odbacujem. Odbacujem izjavu gospodina Komšića koji pokušava da RS daje etiketu koju ne zaslužuje, i to će otežati naše razgovore... Ne može da bude genocidna Republika Srpska, a da nije genocidna BiH, to naravno ne može da bude", rekao je Dodik.\nOn je ocenio da je sve to deo ravnanja računa zbog prethodnih presuda.\nInače, kako javlja reporterka N1, nikakvog okupljanja nije bilo na ulicama Banjaluke. Takođe, razna boračka udruženja oglasila su se i navela da je sud u Hagu politički i da je odluka politička.\nEU očekuje da svi lideri u regionu poštuju odluku\nEvropska unija očekuje da svi lideri u regionu podrže odluke međunarodnih tribunala i da se uzdrže od bilo kakvih izjava ili akcija koje dovode u sumnju nezavisnost ili nepristrasnost procesa odlučivanja, navodi se u pisanoj izjavi portparolke EU za spoljnu politiku Maje Kocijančič povodom presude.\nVažno je da se oni koji su danas političke elite moraju da se odrede prema Karadžiću i tome da li je bio neuspešan jer nije ostvario ciljeve politike velike Srbije pa zato ne držimo njegovu sliku na zidu, ili ga osuđujemo jer je počinio najgore zločine protiv čovečnosti, upozorio je Đurić.\nVukčević: Pravednija presuda od prethodne\nBivši tužilac za ratne zločine Vladimir Vukčević izjavio je da je doživotna presuda Karadžiću pravičnija od prethodne.\nVisoki predstavnik međunarodne zajednice u BiH Valentin Incko izjavio je da nijedna sudska odluka preživelima ne može vratiti njihove najmilije, ali da im može dati izvesnu dozu moralne satisfakcije. On je istakao da je njome potvrđena individualna odgovornost, a ne kolektivna krivica. "Nema loših naroda, samo loših pojedinaca", izjavio je Incko. On je pozvao sve vlasti i političke lidere u BiH da se suzdrže od političkog nadmudrivanja ili pokušaja da diskreditiraju važan posao koji su obavili međunarodni sudovi.\nReakcije u RS: Politička presuda antisrpskog suda\nPresuda se uglavnom ocenjuje kao politička, a Haški tribunal kao antisrpski.\nNVO: Ratni zločinci nisu naši heroji\nNevladine organizacije pozdravile su odluku Žalbenog veća u Hagu. Inicijativa mladih za ljudska prava poziva državu da prestane sa negiranjem zločina u Srebrenici i poručuje: "Ratni zločinci nisu naši heroji".\nNataša Kandić iz Fonda za humanitarno pravo ocenjuje da je presuda očekivana i da je njome zatvoren krug kažnjavanja najodgovornijih. "Prave činjenice su konačno utvrđene, sada sledi suočavanje sa tim činjenicama", istakla je.\nZamenik direktora organizacije Amnesti Internešenel Masimo Morati je rekao da je ovo snažna poruka svetu da se ratni zločinci ne mogu sakriti od pravde. Pozvao je na rešavanje pitanja nestalih.\nPolitičke stranke u Srbiji različito o presudi\nPolitičke stranke u Srbiji različito ocenjuju pravosnažnu presudu Haškog tribunala kojom je nekadašnji lider Srba u BiH osuđen na doživotnu kaznu zatvora.\nDok SRS i SPS presudu smatraju nepravednom, DS, PSG i LDP pozdravljaju odluku Tribunala. Iz vladajuće SNS oglasio se samo Vladimir Đukanović koji je stao uz Karadžića.\nBramerc: Zadovoljan sam, restriktivni uslovi da bi došlo do revizije\nTužilac Serž Bramerc je izjavio da je zadovoljan presudom na doživotnu kaznu zatvora Radovanu Karadžiću, a o šansama za reviziju postupka, koju je spomenuo kao mogućnost osuđeni, kaže da su okolnosti pod kojima se ona može pokrenuti restriktivne i da do toga može doći samo teoretski.\nNovinari su konstatovali da doživotna kazna zatvora u velikom broju država ima i ograničenje kad je u pitanju broj godina. Odgovarajući na to, Bramerc kaže da zna da je takav slučaj u Belgiji, ali da "pred ovim sudom to nije praksa" već doživotna znači "mnogo duže nego najveći broj godina koji je izrečen", dodajući da bi u ovom slučaju to značilo "kazna duža od 40 godina".\nGrabar Kitarović: Trajna opomena\nPredsednica Hrvatske Kolinda Grabar-Kitarović ocenila je da presuda Karadžiću mora da posluži kao trajna opomena o pogubnosti velikosprske politike.\n"Današnja odluka konačna je presuda jednom od glavnih ideologa i izvršitelja velikosrpske politike, koja se nije ustručavala genocida i drugih najtežih međunarodnih zločina protiv Hrvata i Bošnjaka u cilju stvaranja tzv. Velike Srbije", napisala je Grabar-Kitarović na Tviteru.\nU Federaciji BiH pozdravljaju presudu\nU prvim reakcijama stranaka iz Federacije BiH na konačnu presudu Karadžiću, kojom je osuđen na doživotu robiju, ocenjuje se da je ta presuda važna za BiH, kako bi se narodi u njoj suočili sa prošlošću i okrenuli budućnosti.\nŽanić: Niko nema pravo na žalbu\nIzmene presude su toliko minimalne da nisu mogle da utiču na to da se kazna smanji, rekla je Ivana Žanić, direktorka pravnog tima Fonda za humanitarno pravo, baš imajući u vidu i obrazloženje da su neki pripadnici Vojske Republike Srpske, koji su bili direktno podređeni Karadžiću kao vrhovnom komandantu, dobili već doživotne kazne doživotnog zatvora zbog genocida u Srebrenici.\nSmatram da je ova kazna pravična i da članovi porodica žrtava mogu da imaju osećaj da je pravda zadovoljena, kaže Žanić. Ona kaže da bi sa 40 godina zatvora, teoretski, Karadžić imao mogućnost da izađe na slobodu negde posle svoje 85. godine. Ističe da niko nema prava žalbe na ovu presudu.\nŽanić je istakla da je tokom prvostepenog postupka Karadžić, kad je u pitanje granatiranje Sarajeva, isticao da pripadnici Sarajevsko-romanijskog korpusa otvaranjem snajperske vatre nisu gađali civile u sarajevu, već odgovarali na vatru iz Sarajeva, tvrdeći da su mete bile isključivo vojni objekti. To smo sada čuli da nije tačno, navedeni su brojni primeri gde su isključivo civili bila meta snajperskog napada, dodaje. Podsetila bih da je u Sarajevu ubijen veliki broj dece, koja su se vraćala izu škole, šetala sa svojim roditeljima, pripadnici VRS nisu birali isključivo vojne objekte "U presudi se navodi da su napadi bili neselektivni i usmereni na civile".\nNismo čuli u obrazloženju da je Vojska RS koristila modifikovane vojne bombe, čime je ostvaren jedan neselektivan napad, dodaje Žanić. Ona kaže da se danas čulo da je strategija granatiranja i snajperskog delovanja na Sarajevo koju je imao Ratko Mladić bila poznata Radovanu Karadžiću.\nAleksandar Popov, direktor Centra za regionalizam, koji je bio u to vreme bio u Sarajevu, kaže da je lično bio svedok toga kada je jedna granata pala u strogom centru grada, gde nijednog vojnog objekta nije bilo, a na sreću tu nije bilo povređenih. Međutim, još jedna je nedaleko pala, kada je poginula Maja Đokić, 17-godišnja devojka, navod.\nOn, takođe, kaže da je ovo pravedna kazna. Nekad su bile neočekivane presude u Hagu, kao u slučaju Markača i Gotovine - sa 18 godina skinuti na oslobađajuću je bilo nelogično, ova je pozitivna i ima punu logiku, navodi Popov.\nOn dodaje da se oni, u Igmanskoj inicijativi, zalažu za individualizaciju krivice, jer svako ko je počinio zločin ima ime i prezime i dodaje - nisam ja ovlastio Karadžića za sve što je počinio.\nPred domaćim sudom se vodi postupak za streljanje 1313 muškaraca iz Srebrenice u Kravici - sudi se osmorici pripadnika specijalne jedinice MUP-a Srbije, podseća Žanić. Ono što nas u FHP zabrinjava je što nikad nijedno suđenje nije vođeno za počinjen genocid u Srebrenici, jer je to krivično delo ratni zločin, dodaje.\nNavodi da je potrebno da političke vlasti u Srbiji treba da priznaju da je u Srebrenici počinjen i dodaje da je uvreženo mišljenje da bi to značilo da je srpski narod "genocidan", a da postoje ljudi osuđeni na odgovornost. Dodaje da insistiraju u FHP na tome da zločini počinjeni u okviru srebreničkog genocida tako budu i okvalifikovani.\nOkupljeni u Srebrenici: Postoji pravda, to je ono što smo tražili\nMajke Srebrenice prate izricanje presude u Memorijalnom centru Potočari\nReporterka N1 koja je u Srebrenici kaže da su joj okupljeni u Spomen-sobi, koji su organizovano pratili izricanje presude, rekli da su sada shvatili da postoji pravda, i da je to ono što su tražili.\nOni su naveli da je to neka vrsta satisfakcije, iako njihove najmilije neće vratiti to što će Karadžić do kraja života provesti u zatvoru.\nReporter N1, sumirajući izricanje presude, kaže da Žalbeno veće smatra da veće koje je donelo prvostepenu presudu nije dobro odmerilo težinu kazni, odnosno da su zločini koji su počinjeni do te mere teški da 40 godina ne odražava njihovu pravu težinu. Pozivali su se na presude trojici osuđenih za genocid u Srebrenici koji su dobili doživotnu, i naveli da je Srebrenica samo manji deo optužbi za zločine za koje je Karadžić proglašen odgovornim i da, s tim u vezi, nema logike da njegova kazna bude 40 godina zatvora.\nPotvrđena je prva odluka da nije odgovoran za genocid u šest opština BiH, jer nije moglo da bude dokazano da je postojala namera da se to dogodi, ali su potvrđene sve druge tačke prvostepene presude - da je odgovoran za genocid u Srebrenici, za opsadu Sarajeva i svega što je usledilo, da je odgovoran za uzimanje pripadnika UN za taoce.\nReporter N1 kaže da je u trenutku izricanja presude na galeriji sudnice sve bilo mirno. Karadžić je bez bilo kakvih emocija prihvatio izricanje presude, kao i prvog puta, dodaje.\nRadovan Karadžić osuđen je na doživotnu kaznu zatvora zbog genocida, zločina protiv čovečnosti i kršenja zakona i običaja ratovanja u BiH. Tužilaštvo se žalilo da je prvostepena kazna od 40 godina neadekvatna, i žalbeno veće je to uvažilo.\nPretresno veće nije uvažilo Karadžićevo fundamentalno pravo da ispita svedoke protiv sebe po žalbenoj osnovi 31, kaže Žalbeno veće. Ova greška je štetna i Žalbeno veće delimično prihvata žalbenu osnovu 31. Ostali deo je odbilo.\nŽalbeno veće potvrdilo Karadžićevu nameru da učestvuje u udruženom zločinačkom poduhvatu za zločine u Sarajevu.\nŽalbeno veće ukazuje da Karadžić nije pokazao da postoji greška u delu prvostepene presude koja se odnosi na nameru da se počini genocid u Srebrenici. Navedeno je da je znao za zločine u Kravici.\nŽalbeno veće nije našlo greške u zaključku prvostepene presude u vezi s progonom Bošnjaka s područja Srebrenice. Sudija je rekao da Karadžićeva odbrana nije uspela da dokaže da nije postojala namera genocida.\nU Banjaluci bez organizovanog praćenja izricanja presude\nU Banjaluci nema nikakvih najavljenih okupljanja građana niti organizovanog gledanja izricanja presuda na video - bimu.\nČak ni predstavnici RS nisu se oglašavali kad je u pitanje ono što očekuju, kaže reporterka N1.\nVećina anketiranih su za N1 rekli da ne očekuju da će doći do bitnih izmena prvostepene presude, ne zato što smatraju da je Karadžić kriv, već jer smatraju da Haški tribunal, kako su rekli, nije pravedan i da donosi političke presude.\nU spomen sobi u Potočarima "Majke Srebrenice" gledaju prenos izricanja presude.\nOne su, kako javlja reporterka N1, ponele slike najmilijih koji su ubijeni.\nKažu da im nije jasno zašto je suđenje trajalo 10 godina. Očekuju da sud, kako kažu, ispravi grešku prvostepene presude, i da Karadžić bude osuđen na doživotnu kaznu zatvora.\nU Sarajevu se na dva mesta organizovano prati odloženi TV prenos, a roditelji ubijene dece, koji su se okupili na jednom mestu, poručili su da očekuju doživotnu.\nPopov: I građani smatraju da će prvostepena presuda biti potvrđena\nAleksandar Popov, direktor Centra za regionalizam, govoreći o tome kako ljudi gledaju na ovo izricanje presude, kaže da oni smatraju da je to gotova stvar - da će biti potvrđena prvostepena presuda i tu stavljena tačka.\nNavodi da će ovakve presude dovesti do satisfakcije za žrtve, ali i do dragocenog materijala, koji može da se iskoristi za suočavanje sa istinom, kad bude političke volje u zemljama regiona za to.\nŽanić (FHP): Očekujem potvrdu prevostepene presude, moguća i doživotna\nIvana Žanić, direktorka pravnog tima Fonda za humanitarno pravo, kaže da će, prema njenom mišljenju, biti potvrđena prvostepena presuda, uz eventualnu mogućnost da mu bude izrečena i doživotna.\nOdbrana Karadžića se fokusirala u žalbi na sve ono što su isticali u toku postupka, smatrajući da njegova odgovornost nije bila tolika kao što je u prvostepenoj presudi navedeno, a sam Radovan Karadžić je naveo da mu suđenje nije bilo pravično, kaže gošća N1.\nNi njegova odbrana, ni on, nisu izneli dokaze koji su mogli da utiču da se njegova odgovornost u toku rata umanji, ne očekujem da žalbeni navodi mogu uticati na drugostepenu presudu, dodala je.\nStručnjaci o mogućim opcijama\nPrema ekspertima koji su učestvovali na procesima u Hagu - tri opcije su moguće, a one su:\n- Potvrđena presuda od 40 godina\n- Preinačena i smanjena kazna i čak oslobađanje\n- Doživotna robija uz sitne korekcije presude\nVišković: Srbi će se izboriti kakva god presuda bila\n"Dovoljno smo jaki i mislim da ćemo sve podneti i izboriti se. Naš glavni cilj je očuvanje RS, jedinstvo sa Srbijom i sve što radimo je na tom putu", rekao je Višković novinarima u Banjaluci.\n"Znajući dosadašnju praksu i kako je radio Haški tribunal, nisam optimista", istakao je premijer RS.\nPrema njegovim rečima, kada bi se Karadžiću "sudilo po pravdi i zakonu on bi danas trebalo da sprema stvari i putuje ka RS".\nPred sudom za bivšu Jugoslaviju u Hagu izbio je incident i policija je zatražila da se ukloni transparent "Radovan Karadžić-genocid i Adolf Hitler-holokaust". Policajci su zatražili da se transparent ukloni s obrazloženjem da isticanje Hitlerovog imena nije primereno.\nDrugi incident desio se kada je nepoznati muškarac došao sa zastavom Srbije, a nakon negodovanja okupljenih, on je mesto događaja napustio uz poruku ''da će se vratiti''. Muškarac je nosio i transparent na kojem je pisalo da je ''Mehanizam politički sud''.\nOpozicija oko SzS oprečno o presudi Karadžiću\nPoslanici opozicije okupljene oko Saveza za Srbiju (SzS) su u parlamentu oprečno govorili o presudi Karadžiću. Poslanik Dveri Dragan Vesović rekao je novinarima u skupštinskom holu da taj pokret nikada ne bi pristao da izručuje Srbe "lažnom Haškom tribunalu". "Ako treba da se sprovode procesi, mi imamo institucije u zemlji", dodao je Vesović odgovarajući na pitanja novinara.\nŠefica poslaničke grupe Nova Srbija - Pokret za spas Srbije Sanda Rašković Ivić rekla da je Haški tribunal u svom radu pokazao "dvostruke aršine". "Ako imamo presude samo srpskim generalima, tu regionalnog pomirenja nema", rekla je ona. Rašković Ivić je ocenila i da je Srpska napredna stranka "imala sreću" da stupi na vlast kada je haško poglavlje završeno. "Sećamo se kada je predsednik (Srbije Aleksandar Vučić) prelepio naziv Bulevara Zorana Đinđića u Bulevar Ratka Mladića", rekla je Rašković Ivić.\nPoslanik Demokratske stranke Goran Ćirić rekao je samo da za razliku od kolega u SzS-u, po ovom pitanju ima suprotan stav. "Sačekaćemo presudu pa ćemo videti", rekao je Ćirić.\nAgencija AFP o Karadžiću: Čovek s hiljadu lica\nPrvi predsednik Republike Srpske Radovan Karadžić, političar, psihijatar, pesnik, pa čak i "iscelitelj novog doba", živeo je raznolik život pre nego što ga je Haški tribunal osudio na osnovu optužbi za ratne zločine, piše AFP pred izricanje konačne presude.\nAgencija navodi da Karadžić, kojeg predstavlja kao "bivšeg lidera bosanskih Srba" i opisuje kao "čoveka s hiljadu lica", danas čeka konačnu presudu nakon što je 2016. godine prvostepenom presudom osuđen na 40 godina zatvora zbog učestvovanja u "međuetničkom ratu u BiH u kojem je poginulo 100.000 ljudi, a raseljeno više od dva miliona".\nAFP ističe da su o Karadžiću podeljena mišljenja, te da ga neprijatelji, međunarodna zajednica, kao i Hrvati i Bošnjaci u BiH, osporavaju i smatraju odgovornim za ratne zločine, dok je za mnoge Srbe "heroj koji je stao u obranu svog naroda tokom rata u BiH od 1992. do 1995. godine nakon raspada bivše Jugoslavije, i da je sličan herojima iz srpske epske poezije koji su mu bili inspiracija".\nPrelević: Ni presuda Karadžiću neće dovesti do pomirenja u regionu\nAdvokat Božo Prelević kaže da očekuje "drakonsku kaznu" za Karadžića. "Očekujem drakonske kazne koje će biti na nivou prvostepene presude. Presuda je važna za sve u regionu, videćemo kakvo će biti obrazloženje", rekao je.\nNa pitanje kakav će efekat na odnose u regionu imati presuda, gost N1 kaže da "do pomirenja sigurno neće dovesti". "Cela stvar sa Haškim tribunalom trebalo je da za cilj ima pomirenje, ali ja ne verujem da je do tog pomirenja došlo. I neće ga ni biti dokle god građani glasaju za one kojima je ideološki program sukob u regionu", kaže.\nRadovan Karadžić Haški tribunal presuda BiH\nSrbin ali covek\nKaradzic i Mladic, ljudi koji su od Srba(naravno uz Milosevica i Seselja), u celom Svetu od Srba napravili sinonim za zlocince i divljake...Malo mu je i jedna dozivotna robija!!! Opsada Sarajeva i Srebrenica, pobijeno desetine hiljada ljudi-civila, nenaoruzanih vojnika, zene i dece...Njih dvojica su sramota za srpski i ljudski rod!!!\nSram te bilo, pitaj nas koji smo protjerani od strane Bosnjaka (tadašnjih muslimana) kako nam je, i ko je zločinac a ko žrtva.\nU građanskom ratu nema ko jeste a ko nije kriv, svi su krivi. Druga strana je dokazivali našu krivicu, i tako štitila sebe, a mi smo sedeli skrštenih ruku i čekali da to neko drugi uradi. Raspisivali smo poternice a valjane dokaze nismo imali, neke dokaze davali smo u izvornoj formi a kada su nestali, kuku lele. Bilo je i sabotaža, ko zna...\nImamo novog šampiona - Tim bolji od Zvereva!\nHrvati preokretom do Evropskog prvenstva!


MUP Sarajevo: Za vrijeme mise zabranjen saobraćaj i kretanje pješacima | Starmo\nNaslovnica BiH MUP Sarajevo: Za vrijeme mise zabranjen saobraćaj i kretanje pješacima\nMUP Sarajevo: Za vrijeme mise zabranjen saobraćaj i kretanje pješacima\nSarajevo — Misa za žrtve blajburške tragedije bit će održana u Katedrali Srca Isusova u Sarajevu ove subote, kako je i planirano, ali uz restrikcije koje nalaže epidemiološka, ali i sigurnosna situacija.\nIz Ministarstva unutrašnjih poslova Kantona Sarajevo najavili su posebne mjere osiguranja u krugu katedrale. U periodu od 9 sati do završetka misnoga slavlja bit će obustavljen saobraćaj za motorna vozila, kao i zabranjeno kretanje pješacima.\nSABNOR BiH najavio je održavanje komemorativnog mimohoda, sutra u 12 sati na Marijin-Dvoru. U vezi s tim, iz MUP-a skreću pozornost na obvezu pridržavanja važećih naredbi, te pozivaju građane da se suzdrže od iskazivanja bilo kakvih protivpravnih ponašanja, prenosi federalna.ba.\nVatican: Božićna misa ove godine bez vjernika\nKarlovac: 200 kg marihuane u kombiju\nI Beograda, tvrde, “da se pucalo na srbijansku policiju sa Kosova”


ZAUVEK ZAJEDNO: Pet stvari za srećnu i dugu vezu : Nadlanu.com\nZAUVEK ZAJEDNO: Pet stvari za srećnu i dugu vezu\nObjavljeno 20. maj 2019. / 15:00:57\nDefinitivno je da za srećnu vezu ne postoji recept, ali da postoje neke stvari, bez kojih ona jednostavno neće uspeti, jasno nam je odavno. Jednostavno, ako vaš odnos sa nekom osobom traje, znači da delite ista interesovanja, poverenje, razumevanje, ali i zaljubljenost i strast.\nOvih 5 stvari su definitivno preduslov za zdrav odnos i vezu punu ljubavi i razumevanja:\nKažu da se suprotnosti privlače, ali dugoročno gledano, za srećnu vezu je potrebno da ste slični u nekim stvarima i da delite određene stavove i poglede na život. Ipak, ako ste različiti, to nije najgora stvar na svetu – važno je samo da se vaše različitosti međusobno dopunjuju.\nAko ste kompatibilni i uživate u razmeni intime, sve drugo može funkcionisati kako treba, ali ukoliko vam nedostaje seksualne kompatibilnosti, veza će loše funkcionisati bez obzira na to koliko se dobro slažete u ostalim segmentima.\nZALJUBLJEN DO UŠIJU: Miloš Biković uživa sa devojkom Ivanom…\nBLAŽENSTVO, IZAZOV I EMOCIONALNO POVLAČENJE: Tri stadijuma…\nISTRAŽIVANJE DALO ODGOVOR: U kom mesecu u toku godine parovi…\nOvo je osnov svakog međuljudskog odnosa, a stub temeljac zdrave emotivne veze dvoje ljudi. Iznevereno poverenje ruši odnos iz temelja u danu, a potrebne su godine da se ponovo izgradi.\nOsoba sa kojom ste u vezi na vas mora uticati pozitivno i potstaći vas da iz sebe izvlačite najbolje. Mentalna stimulacija je veoma važna, a parovi koji se međusobno navode na razmišljanje imaju puno kvalitetnije veze, razgovore i dublje odnose, od onih kod kojih nedostaje mentalne stimulacije.\nkorisni savetiljubavni parsrećna veza


GLIŠIĆ: Đilas ima svoje mafijaško krilo koje koristi kako bi ugrozio bezbednost Vučića! - Kolubarski Info\nGLIŠIĆ: Đilas ima svoje mafijaško krilo koje koristi kako bi ugrozio bezbednost Vučića!\numadmin May 20, 2021\t0 Komentara\nOd strane Vladimira Vuletića izvršen je još jedan u nizu napada na predsednika Srbije Aleksandra Vučića kao i na njegovu porodicu, rekao je za Novo jutro TV PINK Darko Glišić, predsednik Izvršnog odbora SNS.\nKomentarišući napade i klevete koje je na račun predsednika Srbije Aleksandra Vučića izneo bivši potpredsednik FK Partizan i profesor Rimskog prava na Pravnom fakultetu u Beogradu dr Vladimir Vuletić, Glišić je rekao da je jasno da neki ljudi pokušavaju da dođu do nekog političkog poena i do građana tako što će demonizovati porodicu predsednika\n„Jasno je da ti ljudi nemaju nikakvu politiku, kao ni da nemaju ništa konkretno da ponude građanima Srbije“, rekao je Glišić.\nIstiče da su se ipak, udarima o njega, odbijali kao loptica od beton.\n„Videli su da je toliko čvrst da mu ne mogu ništa. Napadima na porodicu pokušavaju da izazovu bol koji bi svaki roditelj osetio kada mu neko napadne dete“, rekao je Glišić i dodao da je Vuletiću neko sigurno rekao da to uradi.\nIstiče da je ovo nastavak crtanja mete na predsedniku.\n„Mislim da Dragan Đilas ima svoje mafijaško krilo koje koristi da bi radio ovo što radi i ugrozio bezbednost Vučića. Oni žele da dovedu do toga da neko fizički tu bude eliminisan“, rekao je Glišić.\nKako kaže, žao mu je Vuletića, jer dodaje, kada ga slušate vidite tačno o kakvoj se osobi radi.\n„On je odbio da odgovara na poligraf i bilo mu je loše kada je čuo pitanje da li ima seksualne odnose sa maloletnim dečacima. Nije odgovorio na poligraf, ali je odgovorio ipak javnosti i pokazao svima nama o kakvoj se osobi radi“, rekao je Glišić.\nIstiče da su njegovi kontakti i veze više nego poznate.\n„Laži koje tovare na leđa Danila Vučića su velike gluposti. On nikada nije bio navijač Partizana. Oni samo žele da izazovu nekoga ko ima mafijaški interes na toj tribini, da uradi nešto loše“, rekao je Glišić.\nKako kaže, to što su rekli da je vlasnik Rada takođe je glupost.\n„Jasno je da ti ljudi nemaju nikakvu politiku, kao ni da nemaju ništa konkretno da ponude građanima Srbije. Pokušavaju da dođu do nekog političkog poena i do građana tako što će demonizovati porodicu predsednika“, rekao je Glišić.\nPočela je 10. sednica Skupštine grada Valjeva\nOpština Mionica od sada dostupna i na Viberu


Press Online :: Fudbal :: Sergeja sada želi i Barselona! / print=true\nBarselona se do sada "stidljivo" spominjala, ali očigledno da je odlična partija Sergeja u pobedi Srbije nad Kostarikom (1:0) na Mundijalu naterala čelnike da ozbiljnije uđu u priču oko transfera, piše Sport Medijaset.\nDo sada su se spominjali Juventus, Mančester Junajted, Real Madrid i Pari Sen Žermen, a sada se umešala i Barselona, što može samo da podigne ionako visoku cenu za srpskog asa.\nLacio se 23-godišnjeg fudbalera neće odreći za manje od 110 miliona evra, a spekuliše se i da je obeštešenje još veće, posebno jer je Real spreman da plati dosta više.\nMilinković-Savić, kao i u klupskoj sezoni, pokazao da je ostao u dobroj formi i za Svetsko prvenstvo u Rusiji, gde Srbiju očekuju mečevi protiv Švajcarske i Brazila u E grupi, što je nova prilika da oduševi brojne skaute na najvećoj pozornici.


Radio Šumadinac > Forum > STRUČNI FORUMI > Poljoprivreda > Stocarstvo > Kako podici kvalitet mleka u Srbiji\n01.02.2014 17:51 #1\nTrenutno najveći problem u proizvodnji mleka u Srbiji je kako podići njegov kvalitet, pre svega u higijenskom smislu, u skladu sa propisima EU, konstatovano je na sastanku Grupacije proizvođaca i prerađivača mleka u Privrednoj komori Srbije.\nPredstavnici mlekara su rekli da se mora učiniti nešto i pre početka rada nacionalne laboratorije za mleko, koje se očekuje 2016. godine, dodajući da bi rad postojećih laboratorija za ispitivanje kvaliteta trebalo unificirati.\nKao jedan od prioritetnih zadataka navedeno je da treba podići higijenu muže, zbog pojave kliničkog mastitisa, a predstavnici PKS su naveli da već rade vodič za farmere, ali da je u tom poslu potrebna i pomoć Uprave za veterinu.\nDirektor sirovniskog sektora u Imleku Goran Stoparić je naveo da su ta i Subotička mlekara u poslednjih 10 godina sa velikim ulaganjima uspele da dovedu 50 odsto količina mleka na nivo, koje propisuje Pravilnik o sirovom mleku iz 2009. godine, ističući da u Srbiji ne postoje adekvatne laboratorije.\nS duge strane predsednica Grupacija laboratorija za ipsitivanje hrane Snežana Pupovac smatra da imamo kompetentne laboratorije, koje bi mogle da daju izveštaje svakog meseca, ali o tome treba da se postigne dogovor sa državom.\nPredstavnik Uprave za veterinu Slobodan Šibalić je podsetio da postoji akcioni plan o tome, kako do 2020. godine doći do odgovarajućeg kvaliteta, dodajući da se radi na izmeni Pravilnika, koji su tražili proizvođači. Reč je pre svega o deklaracijama za kajmak i sireve koji to nisu.\nOn je dodao da je stav proizvođaca da država subvencioniše isključivo kvalitet, a ne i kvantitet, dodajući da u mleku, mnogo veći problem predstavljaju somatske ćelije, nego mikrobilologija.\nDirektor sirovniskog sektora Šabačke mlekare Miroslav Petrović je rekao da su potrebni jedinstveni kriterijumi na teritoriji zemlje, predlažući da mlekare koje izvoze, onaj deo mleka koji plasiraju na druga tržišta prave po pravilniku EU, a deo za domaće tržište po kriterijumima ostalih mlekara.\nOn je dodao da 80 odsto mleka iz otkupa neće moći da prođe higijenski test.\nSekretar Udruženja za poljoprivredu OKS Nenad Budimović je rekao da postoje velike primedbe na naknade za veterinarske preglede koje su uvećane od 1. januara.\nZadnji Post: 21.04.2013, 13:27


Građani brinu da li će imati šta da jedu\nPolovina Njujorčana, preciznije njih 49 posto, brine da li će moći sebi da priušte hranu tokom epidemije koronavirusa, rezultat je novog istraživanja Sijena koledža koje pokazuje i da je samo četiri posto tog grada sa 8,7 miliona ljudi nakon izbijanja epidemije nastavilo da živi kao i do sada.\nBroj ljudi koji brinu da li će ili neće moći da na vreme obezbedi hranu nešto je manji u državi Njujork i iznosi 41 posto.\nNa pitanje da li brinu hoće li moći da >> Pročitaj celu vest na sajtu B92 << ispunjavaju mesečne obaveze 58 odsto stanovnika Njujorka odgovorilo je da jesu, prenosi njujorški magazin Intelligencer.\nUpitani koliko su se prilagodili naredbi da ostanu kod kuće "14 procenata Njujorčana kaže da su pod obaveznim karantinom, 42 procenta se nalazi u ne tako striktnom karantinu, 39 praktikuje socijalnu distancu, dok samo četiri posto živi kao i obično".\nDanas u Njujorku ima više od 72.000 zaraženih koronavirusom, a oko 3.500 ih je umrlo.\nRadio Televizija Vojvodine: Polovina Njujorčana zabirnuta da li će imati šta da jede\nBlic: Polovina Njujorčana zabrinuta da li će imati ŠTA DA JEDE tokom epidemije


Italija: Lavina usmrtila skijaša\nIzvor: B92, 09.Maj.2020, 19:32\nSkijaš je poginuo u lavini u Dolomitima u blizini skijališta Kortina d'Ampeco u severnoj Italiji, saopšteno je iz italijanskih alpskih spasilačkih jedinica.\nŽrtva je bio 23-godišnji Italijan koji je skijao sa grupom, kada ih je lavina pogodila, rekao je portparol spasilačkog korpusa Valter Milan, prenosi Rojters.\nNjegovo telo je pronađeno uz pomoć helikoptera i odvezeno u Kortinu, skijalište u regionu Veneto, koji je snažno pogodila epidemija >> Pročitaj celu vest na sajtu B92 << korona virusa koja se pojavila u Italiji krajem februara.\nViše od 30.000 ljudi umrlo je od posledica korona virusa u Italiji od početka krize, čineći tu zemlju trećom po broju smrtnih slučajeva na svetu.\nSkijaš je poginuo u lavini jutros u Dolomitima u blizini skijališta Kortina d'Ampeco u severnoj Italiji, saopšteno je iz italijanskih alpskih spasilačkih jedinica...Žrtva je bio 23-godišnji Italijan koji je skijao sa grupom, kada ih je lavina pogodila, rekao je portparol spasilačkog korpusa Valter...


Za trećinu manji porez na njive u Sremskoj Mitrovici - Vesti\nNa inicijativu Agencije za ruralni razvoj Sremske Mitrovice Skupština grada usvojila je odluku kojom je predviđeno umanjenje poreza na poljoprivredno zemljište u okviru poreza za imovinu za oko 30 odsto.\nUsvojenom odlukom, koja predstavlja meru grada za smanjenje posledica suše u ovoj godini, stopa poreza će samo u 2018. godini na poljoprivredno zemljište biti smanjena sa 0,15 na 0,10 odsto.\nKako objašnjava Petar Samardžić, direktor Agencije za ruralni razvoj Sremske Mitrovice, mera podrazumeva smanjenje stope poreza na poljoprivredno zemljište u 2018. godinu i odnosi se na sve poljoprivrednike, odnosno poreske obveznike koji su vlasnici poljoprivrednog zemljišta na teritoriji Sremske Mitrovice.\n„Radi se o lokalnoj meri podrške poljoprivrednicima u skladu sa mogućnostima gradskog buyeta. Mera se odnosi apsolutno na sve poljoprivrednike koji imaju zemlju u svom vlasništvu na teritoriji grada, bez obzira da li se radi o velikim ili malim površinama. Nema povlašćenih, nema izuzetaka, ova mera predstavlja poresku olakšicu i malim i velikim poljoprivrednicima“, objasnio je Samardžić.\nOvo nije jedina mera koju je inicirala Agencije za ruralni razvoj, tako da će se do kraja ovog meseca sprovesti i ona namenjena poljoprivrednicima koji su pretpeli štetu uzrokovanu lošim vremenskim uslovima, olujama i vetrom tokom septembra i oktobra.\n„Tokom septembra i oktobra ove godine imali smo veliki broj prijava štete koju su usled lošeg vremena pretrpeli poljoprivrednici koji se bave proizvodnjom u zaštićenim prostorima, odnosno plastenicima. Stradale su folije, konstrukcije, pa i čitav rod. Odlučili smo da pokrijemo deo štete imaocima plastenika koji su pretrpeli štetu, a kojima je radna grupa za procenu poljske štete procenila iznos nastale štete“, najavljuje Samardžić.\nOčekuje se raspisivanje konkursa za podnošenje prijava, a za ovu namenu opredeljeno je skoro milion dinara. Isplata će se realizovati krajem ove i početkom naredne godine.\n„Potrudili smo se da na lokalnom nivou pronađemo dve mere, dva mehanizma kojima ćemo pomoći našim poljoprivrednicima i nadam se da ćemo bar malo ublažiti posledice ne samo suše, nego generalno loših vremenskih uslova“, zaključuje Samardžić.\nNačelnik Gradske uprave za budžet i lokalni ekonomski razvoj Duško Šarošković ističe da lokalna samouprava mora da ima sluha za svoje građane i da razuzme da poljoprivrednici neće biti u mogućnosti da 2018. godine uz ovogodišnji rod izmiruju svoje obaveze, zato što im je prinos značajno umanjen.\n„Uprava za budžet i finansije ceni inicijativu Agencije, jer mislimo da je došla iz merodavne institucije tako da smo ocenili da Grad sebi može da priušti smanjenje poreske stope na ovu kategoriju poreskih obveznika“, rekao je Šarošković.\nPoslednja izmena 05 Dec, 2017 21:54\nTagovi: trećnu manji porez poljoprivredno zemljište sremskoj mitrovici


OPOZICIJA U NIŠU ZVANIČNO INICIRALA RASPISIVANJE REFERENDUMA\nPokret „Dosta je bilo“ predložio je Skupštini grada da se na dnevnom redu sednice na kojoj će se odlučivati o vlasničkom statusu Niškog aerodroma nađe i predlog za raspisivanje referenduma o tom pitanju\nUkoliko odbornička većina u Skupštini ne prihvati predlog „Dosta je bilo“ ili odluči da se Niški aerodrom besplatno ustupi državi, postoji mogućnost da se referendum o aerodromu izdejstvuje i kroz prikupljanje 25.000 potpisa, kada Skupština mora da donese odluku o njegovom raspisivanju\nU Gradskom odboru Demokratske stranke, koja je inicirala ideju o referendumu, kazali su da 25.000 potpisa mora da se prikupi i overi kod notara u roku od sedam dana od donošenja odluke Skupštine grada o predaji Aerodroma državi\nInicijativa „Ne damo niški aerodrom“ oprezna prema ideji o referendumu\nPokret „Dosta je bilo“ zvanično je predložio Skupštini grada Niša da se na dnevnom redu sednice na kojoj će se odlučivati o vlasničkom statusu Aerodroma „Konstantin Veliki“ nađe i predlog za raspisivanje referenduma o tom pitanju, najavio je predsednik Gradskog odbora tog pokreta Marko Stojanović.\nOn je kazao da ukoliko vladajuća većina u Skupštini grada ne prihvati predlog „Dosta je bilo“ za raspisivanje referenduma ili donese odluku o besplatnom ustupanju Niškog aerodroma državi, postoji mogućnost da se referendum o aerodromu izdejstvuje i kroz prikupljanje 25.000 potpisa gradjana Niša.\n– Referendum, dakle, može da bude organizovan i naknadno, nakon što Skupština grada eventualno donese odluku o poklanjanju Aerodroma Republici- kazao je Stojanović na poslednjoj konferenciji za novinare Udružene opozicije Niša, koja okuplja deset stranaka i pokreta.\nPrema Zakonu o referendumu i narodnoj inicijativi, kao i Statutu grada Niša, potrebno je prikupiti potpise deset odsto upisanih birača, odnosno nešto više od 25.000 građana. Potpisi se zajedno sa inicijativom o raspisivanju referenduma predaju Skupštini grada, koja u tom slučaju mora da raspiše referendum.\nRaspisivanje referenduma o vlasničkom statusu Aerodroma najavio je Gradski odbor Demokratske stranke početkom prošlog meseca.\nU DS su tada izrazili uverenje da će „rezultat referenduma poništiti eventualnu odluku Skupštine o besplatnoj predaji Niškog aerodroma državi“, pošto je, kako su ocenili, dobar deo javnosti „odlično razumeo“ da prioritetni motiv Vlade da ovaj aerodrom stavi pod kontrolu nije „podrška njegovom opstanku i razvoju“, već namera da se ograniči njegovo poslovanje.\nOni su kazali da će najveći izazov u „referendumskom poslu“ biti zakonski rok od sedam dana u kojem će morati da se prikupi 25.000 potpisa i oni overe kod notara. Prema njihovim rečima, ovaj rok se računa od dana kada Skupština grada donese odluku o besplatnom ustupanju Aerodroma Republici.\n– Ukoliko se takva odluka donese, istoga dana ćemo pozvati na sastanak stranke i pokrete iz Udružene opozicije Niša, na kojem ćemo inicirati prikupljanje potpisa za raspisivanje referenduma o vlasničkom statusu aerodroma. Zbog kratkog roka za prikupljanje i overu potpisa potrebno je uključivanje što više aktera- kaže za Medijsku kutiju predsednik Gradskog odbora DS Miodrag Stanković.\nStanković kaže da će pozvati i Inicijativu „Ne damo niški aerodrom“ da se uključi u realizaciju predloga o raspisivanju referenduma o Aerodromu kroz prokupljanje potpisa građana.\n– Suštinski, nama je za uspeh tog posla najpotrebnija podrška građana, a verujem da ćemo je imati- ocenjuje Stanković.\nUdruženu opoziciju Niša, inače, čine lokalni odbori Demokratske stranke, Pokreta Dosta je bilo, Pokreta „Dveri“, Narodne stranke, Pokreta slobodnih gradjana Srbije, Levice Srbije, Pokreta za preokret, Socijaldemokratske stranke i Niške inicijative.\nKonačnu odluku o vlasničkom statusu Niškog aerodroma doneće odbornici Skupštine grada. Predsednik Skupštine grada Rade Rajković najavio je da će sednica sa tom tačkom dnevnog reda „biti zakazana posle 21. maja“.\nINICIJATIVA „NE DAMO NIŠKI AERODROM“ VERUJE DA JE BOLJE REŠENJE IZRADA EKONOMSKE STUDIJE\nInicijativa „Ne damo niški aerodrom“ saopštila je sredinom prošlog meseca da je umesto eventualnog referenduma o Aerodromu „Konstantin Veliki“ bolje zahtevati da se pre donošenja bilo kakve odluke o njegovom statusu uradi nezavisna studija ekonomske opravdanosti modela centralizacije aerodroma , kao i drugih mogućih modela upravljanja nad njim.\nInicijativa je navela da je tadašnji predlog DS o održavanju referenduma ukoliko Skupština grada bude donela odluku o besplatnom ustupanju aerodroma Republici „interesantni sa aspekta čuvanja vlasništva aerodroma na nivou grada“, ali da bi referendum bio suvišan ako bi se uradila nezavisna analiza ekonomske i društvene opravdanosti centralizacije niškog aerodroma, uporedno sa drugim mogućim modelima upravljanja.\nInicijativa je dodala da izrada ovakve studije podrazumeva i da Skupština grada Niša odbije predlog Gradskog veća o poklanjanju aerodroma centralnom nivou vlasti, a da gradonačelnik Darko Bulatović i članovi Gradskog veća daju ostavke „zato što su brzopleto i bez adekvatnih informacija bili spremni da poklone aerodrom koji pripada Nišlijama i Nišlijkama“.


MANS: Prijave protiv više bivših i sadašnjih funkcionera\nMreža za afirmaciju nevladinog sektora (MANS) u ponedeljak će specijalnom državnom tužiocu podneti krivične prijave za organizovani kriminal protiv više bivših i sadašnjih visokih javnih funkcionera zbog sumnje da su zloupotrebili službeni položaj u korist kompanija pod kontrolom grčkog biznismena Viktora Restisa.\nPrva krivična prijava se odnosi na posao davanja u zakup hotela Sveti Stefan, Miločer i Kraljičina plaža, saopšteno je iz MANS-a. Ovom prijavom biće obuhvaćeni bivši ministri turizma i ekonomije, Predrag Nenezić i Branimir Gvozdenović, kao i sadašnji ministar turizma, Predrag Sekulić, kao i bivši glavni inspektor za zaštitu prostora, Nataša Brajović.\nPrijava se odnosi i na bivšeg gradonačelnika Budve, Rajka Kuljaču i nekadašnje potpredsjednike Lazara Rađenovića i Milenka Medigovića, kao i sekretara za urbanizam Zlatka Dragovića. Prijava će biti podneta i protiv predsednika Skupštine Opštine Budva, Krsta Ljubanovića i izvršnog direktora i ovlašćenog zastupnika kompanije Adriatik propertis, Teofanisa Statisa .\nIz MANS-a je saopšteno da se druga krivična prijava odnosi na drugi veliki posao Restis grupe u Crnoj Gori, privatizaciju Rudnika mrkog uglja u Beranama i njome su obuhvaćeni aktuelni ministar ekonomije Vladimir Kavarić, bivši ministri ekonomije Branko Vujović i ponovo Gvozdenović, stečajni upravnik rudnika, Dušan Bugarin, ali i izvršni direktor kompanije Balkan enerdži , Konstantinos Polimeropulos i njen osnivač Petros Statis.\nMANS poziva Specijalnog državnog tužioca da u što hitnijem roku donese odluku o pokretanju istrage u slučaju Sveti Stefan i Rudnik uglja Berane, kako bi se sprečilo dalje uništavanje resursa ove države i zaštitio javni interes.


I ZVANIČNO PROGLAŠENO! Katalonija proglasila nezavisnost od Španije\n20.15 – Kralj Španije otkazao posetu Valensiji zbog krize u Kataloniji\n20.01 – Škotska vlada saopštila je danas da “poštuje i razume” stav katalonske vlade, a centralnu vladu u Španiji kritikovala je zbog “odbijanja dijaloga”.\nVlada, predvođena Škotskom nacionalnom strankom koja se zalaže za nezavisnost Škotske, ocenila je da “nametanje direktne kontrole Madrida ne može biti rešenje”, prenosi AP.\n19.31 – Kancelarija španskog državnog tužioca podići će naredne nedelje optužnice za pobunu protiv katalonskog lidera Karlesa Pudždemona, najavio je danas portparol, nakon što je katalonski parlament proglasio nezavisnost te španske pokrajine.\n18.50 – Ustavni sud Španije dao je katalonskim vlastima tri dana da zaustave jednostrano proglašenje nezavisnosti regiona, piše list “Pais“.\n“Ustavni sud daje tri dana Generalitetu (regionalnoj vladi), parlamentu Katalonije i tužilaštvu da donesu odluku o suspenziji (odluke o nezavisnosti)“, ističe list.\n18.48 – Naoružani pripadnici španske policije primećeni su ispred zgrade Palate pravde u Barseloni.\n18.13 – Džulijan Asanž predviđa da će se Katalonci “boriti kao Gandi“ za nezavisnost.\nOsnivač “Vikiliksa“ oglasio se na Tviteru odmah nakon što je Katalonija proglasila nezavisnost, obraćajući se svojim pratiocima na katalonskom jeziku.\n18.01 – Nemačka vlada ne priznaje nezavisnost Katalonije, koju je jednostrano proglasio regionalni parlament, izjavio je portparol nemačke vlade Štefen Zajbert.\n17.45 – Savet grada Đirona, koji ulazi u sastav autonomne zajednice Katalonije, uklonio je sa zgrade zastavu Španije nakon glasanja katalonskog parlamenta za rezoluciju o nezavisnosti, javio je list “Kaso Aislado“.


Vesti online / Vesti / Srbija / Šešeljev sin uputio pretnje preko Fejsbuka: Glavu ću ti skratiti!\nIz LDP-a poručuju da su pretnje ozbiljne: Nikola Šešelj\nOn je na kao svoju profilnu fotografiju postavio sliku Žujovića uz poruku da će mu “glavu skratiti“, ali je ta objava ubrzo uklonjena.\n“Ja ću ti glavu skratiti pa makar mi to bilo poslednje u životu“, napisao je on.\nŠešelj je sa pretnjama nastavio i u komentarima ispod fotografije.\n“Ako ga neko rokne pre mene skupiću bar jedno 100.000 evra za tog gospodina. Mrzi me da se krećem zbog majmuna, a majmun se ne plaši za bezbednost... Glava ti je ucenjena, a ja sam već počeo da skupljam pare“, navedeno je u objavi koja je obrisana.\nIz LDP za B92.net poručuju da su ovo direktne pretnje smrtću.\nŠešelj: Idem da napravim krivično delo\n“Ovo su direktne pretnje smrću i sve pretnje treba da se shvate ozbiljno. Država treba da preduzme sve neophodne mere“, navodi LDP.\nDa podsetimo, Đorđo Žujović napadnut je na skupu pristalica radikala u Jarku.\nŽujović je za B92.net rekao da je grupa od oko 150 pristalica radikala nasrnula na njih desetak, da ih je policija razdvojila i ispratila.\nNa pitanje da li je zabrinut za svoju bezbednost kaže:\n"Nisam zabrinut za bezbednost, to su kukavice i pokazali su se kao kukavice".\nPretnje preko Fejsbuka\nSRBIJA Šešelj: Policija ne može da zabrani miting u Hrtkovcima\nSRBIJA Šešelj: Idem u Hrtkovce, gde me svi vole


Predsjednica Republike Srpske položila kamen temeljac za novu zgradu opštine i otvorila Centar za kulturu u Vukosavlju\nPredsjednica Republike Srpske Željka Cvijanović, generalni konzul Srbije Vladimir Nikolić i načelnik opštine Vukosavlje Borislav Rakić položili su danas u Vukosavlju kamen temeljac za novu zgradu opštine i svečanim presijecanjem vrpce otvorili Centar za kulturu. Za...\nPredsjednica Republike Srpske Željka Cvijanović razgovarala je danas u svom kabinetu sa ambasadorom Velike Britanije u BiH Metjuom Fildom (Matthew Field). Predsjednica Cvijanović i ambasador Fild razgovarali su o aktuelnoj političkoj i ekonomskoj situaciji u Srpskoj i...\nPredsjednica Republike Srpske razgovarala sa šefom Delegacije EU u BiH i specijalnim predstavnikom EU u BiH\nPredsjednica Republike Srpske Željka Cvijanović razgovarala je danas u svom kabinetu sa šefom Delegacije EU u BiH i specijalnim predstavnikom EU u BiH Lars Gunarom Vigemarkom /Lars-Gunnar Wigemark/. Aktuelna politička i ekonomska situacija u Republici Srpskoj i BiH,...\nPredsjednica Republike Srpske Željka Cvijanović razgovaraće sutra, 31.07.2019. godine, u 10:00 časova sa šefom Delegacije EU u BiH i specijalnim predstavnikom EU u BiH Lars-Gunarom Vigemarkom /Lars-Gunnar Wigemark/.Predsjednica Republike Srpske Željka Cvijanović...\nNjegovo preosveštenstvo episkop banjalučki Jefrem služio je danas Svetu arhijerejsku liturgiju povodom osveštanja Crkve Svetog Ćirila i Metodija u LJubačkim dolinama, kod Banjaluke, a svečanosti su prisustvovali predsjednica Republike Srpske Željka Cvijanović i srpski...


Otkrivamo ko su tužioci koje vlast gura u Državno veće - NOVA portal\nHronika Autor:Tanja Milovanović20. Okt. 202008:00 > 08:10\nŠest članova Državnog veća tužilaca (DVT) bira se 12. novembra, a brojna udruženja tužilaca i sudija su u više navrata u javnosti isticala da izvršna vlast u Srbiji vrši pritisak na izbor, odnosno da pretenduje da na ova mesta postavi svoje kandidate. Kako portal Nova.rs nezvanično saznaje, kandidati izvršne vlasti su Boris Pavlović iz Trećeg osnovnog javnog tužilaštva u Beogradu i Ivan Konatar, glavni tužilac u Mladenovcu.\nIzbor za članove DVT obavlja se glasanjem svih tužilaca i svih zamenika javnih tužilaca, a u poslednje vreme više udruženja ističe da izvršna vlast vrši pritisak da se za ove funkcije izaberu oni koji su bliski vladajućoj Srpskoj naprednoj stranci (SNS).\nUdruženje tužilaca: Izvršna vlast nas pritiska\nKako portal Nova.rs nezvanično saznaje od izvora bliskih pravosuđu, vlast pretenduje da se na ovim mestima nađu tužioci Boris Pavlović i Ivan Konatar. Inače, Pavlović se nalazi na čelu Trećeg osnovnog javnog tužilaštva, koje je proteklih godina radilo na nekoliko velikih predmeta. Tako je ovo tužilaštvo bilo zaduženo za slučaj nekadašnjeg svedoka-saradnika u postupcima za zemunski klan Ljubiše Buhe Čumeta, kome se sudilo za ukradeni ferari.\nPomenuti postupak su obeležile i pretnje Pavloviću od strane Čumeta, zbog čega je on osuđen na 16 meseci zatvora. Takođe, Pavlović je radio i na slučaju “kantrimen”, čiji je vinovnik Marko Milićev odslužio zatvorsku kaznu za teško delo protiv bezbednosti javnog saobraćaja. Milićev je 2015. godine osuđen na četiri i po godine zatvora jer je vozilom “mini kantrimen” usmrtio Luku Jovanovića (21) Brankovom mostu, a potom pobegao sa lica mesta i iz Srbije.\nTakođe, Pavlović je radio i na slučaju direktora košarkaškog kluba Crvena zvezda Nebojše Čoviće, koji je oslobođen optužbi za napad na novinara Dejana Anđusa.\nSa druge strane, Konatar radi kao glavni tužilac u Mladenovcu. On je ranije bio zamenik javnog tužioca u Prvom osnovnom javnom tužilaštvu u Beogradu.\nPodsetimo, i samo Udruženje javnih tužilaca i zamenika javnih tužilaca Srbije oglasilo se ranije povodom ovih navoda, isticajući da im svakodnevno pristižu informacije o pokušajima da se utiče na izbornu volju javnih tužilaca i zamenika javnih tužilaca u postupku izbora za kandidate za izborne članove Državnog veća tužilaca iz reda javnih tužilaca i zamenika javnih tužilaca Srbije.\nUdruženje je istaklo da je obavešteno da je državni sekretar iz Ministarstva pravde obilazio javna tužilaštva i nekim starešinama javnih tužilaštava saopštavao ko su kandidati ministarstva za članove Dražavnog veća tužilaca, sa preporukom da prenesu nižim javnim tužiocima i zamenicima javnih tužilaca da bi trebalo glasati za kandidate ministarstva.\nFoto: N1, Radomir Ilić\nPodsetimo, naš portal je nedavno pisao da je reč o državnom sekretaru ministarstva pravde Radomiru Iliću, te da on proteklih dana obilazi beogradska tužilaštva, objašnjavajući koga da biraju na predstojaćim izborima za DVT.\ndržavno veće tužilacaDVThronikaizborizvršna vlastSrbija


Za gospodu i dame sa stilom\nGlobal Fashion Report\t26.11.2008 13:47\n"Luciano Soprani" - za gospodu i dame sa stilom\nSofisticirani italijanski stil i savremena tehnologija glavne su odlike časovnika modne linije "Luciano Soprani", predstavljenih ove godine na Izložbi "Sjaj".\nModeli koji su bili izloženi u Hali "Master" Novosadskog sajma, potvrđuju rešenost dizajnera da se vrate tradicionalnoj izradi satova na mehanički pogon, ali i da zadrže korak sa trendom, ponudivši primerke u najnaovijim modnim nijansama.\nItalijanski majstori odlučili su se da ovog puta izađu u susret damama sa prefinjenim stilom, ponudivši im kolekcije "Embrace", "Jewel", "Rose", "Liberty", "Lase" i "Globe", dok su za gospodu rezervisani modeli "City Chrono", "Exclusive" i "Travel".\nNapravljen za svemir, korišćen i na zemlji\nNajnoviji modeli satova švajcarske firme "Fortis", koji već deceniju i po spadaju u službenu opremu putnika svemirskih brodova, predstavljeni su na 13. međunarodnoj izložbi zalatrstva, časovničartva i optike "Sjaj".\nNovu generaciju satova, osim kućišta izrađenog od kvalitetnih materijala i maksimalne zaštite, karakteriše specijalni hronografski alarm koji pokazuje vreme, meri vremenske intervale i simultano podseća vlasnika na eventualni sastanak vibriranjem. Dvostruko kućište opruga garantuje smostalnost sata, hronografa i alarma.\nZahvaljujući funkcionalnosti, autentičnosti i estetici na kojima insistira u dizajnu satova, "Fortis" se dugi niz godinama nalazi na samom vrhu časovničarske delatnosti.\nNa 13. međunarodnoj izložbi zlatarstva, časovničarstva i optike "Sjaj" nekoliko izlagača predstavilo je pakovanja za nakit različitih oblika i boja.\nPoruka koja se šalje pakovanjem za nakit ponekad je jednako važna koliko i poklon unutar njega. Na ovogodišnjoj Izložbi u Hali "Master" posetioci su mogli da pogledaju i kupe kutije za nakit najrazličitiih oblika, boja i materijala, od papira i kartona, preko plastike do somota, pa čak i drveta. Izbor je bio zaista velik, od kutijica od pliša u raznim oblicima za dečiji nakit, do kutijica za prstenje, narukvice, ogrlice...\nTakođe, posetioci su bili u prilici da vide interesentne ručno rađene kutije od drveta sa religijskim elementima za burme i tamjan.


“Neće biti migrantskih centara u RS” | SC Radar\nSun, 17 Jan 2021 13:08:55 +0000\n“Neće biti migrantskih centara u RS”\nRepublika Srpska ostaje pri stavu da na njenom prostoru neće biti izgradnje i opremanja migrantskih centara.\nTo je ponovio danas srpski član i predsedavajući Predsedništva BiH Milorad Dodik, koji je to, kako je naveo, jasno preneo visokom predstavniku EU za spoljnu i bezbednosnu politiku Žozepu Borelu.\n“Na tražanje Borela razgovarali smo o pitanjima migranata, a njegovo osnovno interesovanje je bilo zašto nije aktiviran prostor nekadašnje fabrike ”Bira” u Bihaću za njihov smeštaj. Naveo sam da to nije u nadležnosti Predsedništva BiH i Republike Srpske, jer se ”Bira” nalazi u Federaciji BiH (FBiH) koja treba da rešava ovo pitanje”, rekao je Dodik.\nDodao je da je preuzeo obavezu da danas razgovara sa gradonačelnikom Bihaća Šuhretom Fazlićem.\nIstakao je da je migrantska kriza u BiH teška i na ivici humanitarne katastrofe i oni koji su nadležni, to pitanje moraju da rešavaju.\nPodsetio je da je EU dala novac za smeštaj migranata putem raznih samostalnih organizacija, a ne posredstvom institucija BiH, Republike Srpske i FBiH, te da postoje indicije o zloupotrebi tih sredstava i s toga ona ne mogu biti pripisana kao pomoć BiH.\n“Borel jeste tražio, verovatno pod uticajem iz Sarajeva, da se migranti rasporede na čitavoj teritoriji BiH, bez obzira na jasan stav Republike Srpske. Rekao sam da Republika Srpska ima pravo na svoj stav o migrantskoj krizi i neće ga menjati, odnosno na prostoru Srpske neće biti migrantskih centara. Borel je instistirao da se pokušaju obezbediti što humaniji uslovi za smeštaj migranata, s čime sam saglasan”, jasan je Dodik, prenela je Srna.\nNaglasio je da Republika Srpska ne želi novčana sredstva za smeštaj migranata, niti će ih primiti.\nVisoki predstavnik EU za spoljnu i bezbednosnu politiku Žozep Borel pozvao je vlasti u BiH da rade na održivim rešenjima za migrante, pre svega na otvaranju prihvatnih centara ravnomernije raspoređenih u celoj zemlji.\nEvropska služba za spoljne poslove saopštila je ranije da je Borel telefonom razgovarao sa srpskim članom i predsedavajućim Predsedništva BiH Miloradom Dodikom a da su tema razgovora bili teški uslovi u kojima se nalazi nekoliko stotina migranata u BiH.


Šinzo Abe uskoro u Vašingtonu\nJapanski premijer Šinzo Abe sledeće nedelje počinje posetu Vašingtonu za koju američki zvaničnici kažu da predstavlja novu fazu u više decenija starom transpacifičkom savezništvu.\nTokom sedamdeset godina od kako su Sjedinjene Države i Japan potpisali mir posle Drugog svetskog rata, te dve zemlje prošle su put od ljutih neprijatelja do jakih trgovinskih partnera i bliskih saveznika. Pretnje od sve većeg uticaja Kine i polaganje prava Pekinga na ostrva koje Japan smatra svojim, načinile su to savezništvo još bližim.\nTokom posete Tokiju u aprilu, predsednik Barak Obama ponudio je Japanu uveravanja da Sjedinjene Države ostaju privržene svojim ugovornim obavezama da će braniti Japan:\n“Želim da ponovim da su naše ugovorne obaveze prema japanskoj bezbednosti apsolutne i da tačka 5 bezbednosnog ugovora SAD i Japana pokriva sve teritorije pod administrativnom kontrolom Japana, uključujući ostrva Senkaku.”\nKako bi to i dokazale, Sjedinjene Države pripremaju retku, raskošnu dobrodošlicu koja uključuje ceremoniju u Beloj Kući, zajedničku konferenciju za novinare i državnu večeru. Abe će biti prvi japanski premijer koji će se obratiti zajedničkoj sednici oba doma američkog kongresa. Meredit Miler je analitičarka u Nacionalnom birou za azijska istraživanja:\n“Mislim da jedna od stvari koju Sjedinjene Države zaista žele da učine jeste da pošalju snažan signal, ne samo Kini, već ostatku regiona i građanima Japana da mi cenimo savez sa Japanom.”\nRastuća pretnja od Kine, uz smanjenje američkog vojnog prisustva i dugotrajne ekonomske slabosti, kod građana Japana povećavaju potrebu za dodatnim garancijama. Administracija predsednika Obame je isticala pomeranje svog fokusa prema Aziji koje ne bi bilo ograničeno samo na slanje više brodova i trupa u region. Trgovina je važna komponenta tog rebalansa i sada Sjedinjene Države žele da pokažu napredak koji je napravljen ka regionalnom trgovinskom sporazumu.\n“Jedno od najvažnijih pitanja tokom sastanka biće status pregovora o trans-pacifičkom partnerstvu i nada da će se podizanjem standarda i ujednačavanjem nivoa, osigurati sporazum koji je u najboljem interesu Sjedinjenih Država i američkog biznisa i američkih radnika ali ali od kojeg će veliku dobrobit imati i japanska ekonomija,” izjavio je p0ortparol Bele Kuće Džoš Ernest.\nJapan radi na povećanju svojih odbrambenih snaga i očekuje se da će, tokom posete, biti saopštene nove smernice u toj oblasti, prvi put u poslednjih 18 godina. To je sve deo procesa ažuriranja američko-japanskih odnosa kako bi se suočili sa novom realnošću i novim izazovima u regionu.


Sve aktuelnosti Archives - Stranica 11 od 20 - PKS-RPK Novi Sad\nA rad sa teškim strankama će im biti olakšan kroz date tipove, primere i konkretne alate u situacijama: stranka ima prigovor, agresivna stranka, stranka pod […]\nSednicom je predsedavao g-din Veljko Jovanović, sekretar Udruženja za biljnu proizvodnju i rukovodilac Centra za organsku proizvodnju. Naglasio je da je došlo do rekonstrukcije komorskog sistema. Prisutne je informisao o promenama u organizaciji rada i funkcionisanja unutar Privredne komore Srbije. Jedna od bitnih promena organizacije članova u PKS je da su predsednik i zamenika predsednika Grupacije članovi Odbora Udruženja za biljnu proizvodnju. Pravilnikom o radu grupacije udruženja Privredne komore Srbije daje se mogućnost osnivanja Odbora grupacije, ukoliko grupacija broji više od 15 članova. Takođe je informisao prisutne i o osnivanju […]\nSuperior doo je komapnija koja posluje na […]


“Budite drugačiji”- poručuje nam reper Lil Yachty novim modelom Reebok Aztrek – Imaginarijum – regionalni lifestyle magazin\n“Budite drugačiji”- poručuje nam reper Lil Yachty novim modelom Reebok Aztrek\nod Imaginarijum Oktobar 18, 2018 12:12 pm0\nVraćajući na velika vrata duh, kulturu i muziku iz poslednje decenije prošlog veka, poznati reper Lil Yachty obožavaoce širom sveta ohrabruje da se izdvoje iz mase i budu drugačiji.U širenju ove poruke mladi muzičar udružio se sa sportskim brendom Reebok, koji kroz Aztrek, ikonu iz devedesetih, spaja old-school priču i estetiku nove generacije.\nOvaj period simbol je underground scene, koja je u to vreme doživela ogroman procvat. Tih godina, rep muzika se iz svog dotadašnjeg centra, Njujorka, proširila i osvojila ulice gradova širom sveta. Promena muzičkog ukusa, uticala je svakako i na promenu kulture, razvoj street art-aimode, dok je dizajn obuće u to vreme prolazio kroz velike promene i tehnološki napredak.\nBaš poput Aztreka, koji je tokom devedesetih diktirao modne trendove, Lil Yachty pomera granice muzičkih žanrova.Miksajući ih na do sada neviđen način, promenio je doživljaj hip hopa, usmeravajući ga u potpuno novom pravcu. Tokom karijere, uvek je birao drugačiji put i prkosio očekivanjima fanova. Ovu svoju odvažnost demonstrirao je i u Reebok kampanji 90′ roots. Noseći novu Aztrek siluetu, koja kombinuje inovativnost i funkcionalnost sa retro dizajnom, mladi reper istakao je da su ljudi u toj dekadi bili mnogo otvoreniji u pokazivanju autentičnosti.\nKolekcijom jesen/zima 2018, udružen sa mega zvezdom Lil Yachty-em, Reebok Classic inspiriše pojedince da se odvaže i pokažu svoj stil, baš kao tokom devedesetih. Sa kultnom Hexalite tehnologijom i asimetričnim ojačanjima u đonu, Aztrek je kao simbol odvažnog stava i autentičnosti ostao veran svom nasleđu, menjajući ponovo pravila igre.\nAztrek Model je dostupan u The Spot prodajnim objektima, a za više informacije posetite reebok.rs/aztrek.


Stižu Google Play poklon kartice | Srbodroid\nStižu Google Play poklon kartice\nObjavio Saša Nedić u Vest 16/08/2012 u 16:30\nKako Android Central prenosi, Google bi mogao u skorije vreme da pusti u prodaju svoje poklon kartice (gift cards) za Play Store. Nakon što su programeri zavirili u kod poslednje verzije Google Play aplikacije (3.8.15), naišli su na određene delove koji se odnose na korišćenje poklon kartica.\nNakon toga, pojavile su se i prve slike pakovanja tako da možemo biti sigurni da se nešto zanimljivo kuva u kuhinji zvanoj Google.\nKada će ova usluga biti dostupna i na koji način će funkcionisati, još uvek nije poznato. Ova vest je obradovala korisnike ali i developere, koji se nadaju većoj prodaji aplikacija, a samim tim i većoj zaradi.\nNama u Srbiji bi za početak bilo dovoljno da možemo i bez poklon kartica da kupujemo aplikacije.\nKING 12/01/2015 u 12:27 PM\nGde ima da se kupi GIFT CARD?\neboye 12/01/2015 u 6:24 PM\nJa jos nigde nisam u Srbiji video da ima da se kupi. Video sam samo u zemljama Evropske Unije\nmirjana 05/08/2014 u 9:02 PM\nkad a udjem na google play trazi mi kod , i bez tog koda ne mogu nista da trazim, niti skidam, a kod nemam-.- sta da radim\nMDamnjanovic 19/08/2012 u 1:27 PM\nA mozda ipak i ne bude tako, mozda ceo sadrzaj Play Store-a bude lakse dostupan korisnicima, zbog ovih kartica? Koliko ja znam, iOS korisnici iz Srbije mogu bez problema da kupuju aplikacije i igre ako imaju iTunes giftcards, koje mogu lako da se nabave tj kupe, dok bez tih kartica mogu da kupuju ako izaberu neko drugu zemlju.\nMDamnjanovic 16/08/2012 u 4:52 PM\nSve je to lepo ali… nerviraju zbog toga sto su nam na IO 2011 obecali paid apps i jos uvek nema nista od toga… Tako da nama ovo nista ne vredi dok nam ne omoguce da vidimo paid apps.\nigor90 17/08/2012 u 10:49 AM\nbice da je i to isto ko sve sa bilo kakvim oblikom kupovine na netu, zbog nasih bankarskih propisa… :/


Vodeći distributer nafte i naftnih derivata u Bosni i Hercegovini Hifa Oil uspješno je izvršio recertifikaciju sistema okolinskog upravljanja po zahtjevima najnovije verzije međunarodnog standard ISO 14001:2015. Kontrolni audit obavio je Jozef Varga lead auditor ispred certifikacijske kuće TÜV SÜD Ljubljana – predstavništvo u Sarajevu.\nHifa Oil je lider u prometu nafte i naftnih derivata u BiH sa 20% udjela na domaćem tržištu bijelih naftnih derivata, a prva je i u distribuciji crnih derivata na domaćem, i tržištima u oblasti asfaltgradnje u Austriji, Sloveniji, Hrvatskoj, Češkoj Republici, Slovačkoj, i u drugim zemljama regiona. Od prošle godine kompanija je prisutna i u segmentu maloprodaje. Hifa Oil posjeduje benzinske pumpe u Sarajevu, Tesliću, Busovači, Banovićima, Rudom i u Podgorici, glavnom gradu Crne Gore. Uskoro se očekuje početak rada još jedne nove pumpe u Živinicama.


Posledice eksplozije u luci u Bejrutu, 5. avgusta 2020. (Photo by ANWAR AMRO / AFP)\nLibanski predsednik Mišel Aun pozvao je svoj kabinet da proglasi dvonedeljno vanredno stanje u Bejrutu posle velike eksplozije u utorak ujutru u kojoj je uništen veći deo gradske luke. U eksploziji je poginulo najmanje 135 ljudi, a povređeno oko 5.000 ljudi. Do 250.000 ljudi ostalo je bez krova nad glavom.\nZvaničnici kažu da se očekuje da će broj poginulih i dalje rasti, dok se spasilačke ekipe probijaju kroz ruševine oštećenih zgrada, a ljudi tragaju za svojim nestalim članovima porodice i prijateljima.\nIako je zvanični uzrok eksplozije još nepoznat, Aun je tvitovao: "Neću biti zadovoljan dok ne pronađemo osobu odgovornu za ono što se dogodilo, pozovojemo je na odgovornost i najstrožije kaznimo, jer je neprihvatljivo da isporuka 'amonijum nitrata', prema procenama teškog 2750 tona, bude prisutna 6 godina u skladištu a da se ne preduzmu preventivne mere i ne zaštiti bezbednost naših građana."\nEvakuacija povređenih posle velike eksplozije u Bejrutu 4. avgusta 2020.\nPremijer Hasan Diab u utorak uveče se sastao sa Vrhovnim savetom odbrane, odao poštu žrtvama, koje je nazvao "mučenicima" i poželeo brzi oporavak ranjenima. Takođe je zatražio da se hitno formira istražna komisija i proglasio dan žalosti u sredu.\nIz svih delova sveta stižu izrazi saučešća i podrške libanskom narodu, uključujući susedni Izrael, koji je odmah saopštio da "nema nikakve veze" sa eksplozijom. Odnosi između Izraela i Libana su napeti jer je teroristička grupa Hezbolah, čija je baza u Libanu, stacionirana duž južne granice sa Izraelom.\nAmerički državni sekretar Majk Pompeo saopštio je: "Želim da izrazim najdublje saučešće svima pogođenim eksplozijom u luci u Bejrutu. Pažljivo pratimo situaciju i spremni smo da pomognemo građanima Libana da se oporave od ove tragedije."\nPredsednik Donald Tramp je, tokom brifinga o koronavirusu u Beloj kući izjavio da su SAD spremne da pomognu Libanu. "Bićemo tu da pomognemo. To izgleda kao užasni napad."\nVatrogasci gase požar posle velike eksplozije u bejrutskoj luci, 4. avgusta 2020.\nVeliki deo luke Bejrut je uništen u eksploziji a zgrade i parkirani automobili širom libanske prestonice su ozbiljno oštećeni.\nVozila hitne pomoći su satima prevozila ranjene sa mesta eksplozije u gradske bolnice.\nJedna libanska TV stanica prenela je da su očevici ispričali da vide narandžasti oblak iznad luke ubrzo posle eksplozije. Stručnjaci kažu da takvi oblaci obično prate eksplozije nitrata.\nOčevici kažu da je tragedija počela serijom malih eksplozija koje su zvučale kao petarde, a usledila je velika eksplozija koja je luku prekrila plamenom i oblakom dima.\nPremijer Libana Hasan Diab poručio je u obraćanju preko nacionalne televizije da će odgovorni za eksploziju u, kako je rekao, "opasnom" skladištu u bejrutskoj luci "platiti."\n"Obećavam da ova katastrofa neće proći bez polaganja odgovornosti. Odgovorni će platiti cenu", rekao je. "Činjenice o ovom opasnom skladištu koje postoji od 2014. će biti saopštene a ja neću prejudicirati nalaze istrage."\nStan reporterke Glasa Amerike Ančal Vohre oštećen je u eksploziji u Bejrutu, 4. avgusta 2020.\nEksplozija se dogodila dok traje suđenje četvorici pripadnika šiitske grupe Hezbolah, osumnjičene za ubistvo bivšeg sunitskog premijera Libana Rafika Haririja u napadu kamionom bombom pre 15 godina. Suđenje je izazvalo potrese u regionu a presuda treba da bude doneta u petak.\nEksplozija se takođe dogodila u momentu najteže ekonomske i finansijske krize u kojoj se Liban našao u proteklih nekoliko decenija.\nOsim što je uništen veliki deo luke u zemlji koja se puno oslanja na uvoz hrane, u eksploziji je uništen i veliki silos sa žitom. Ministar ekonomije Raul Neme izjavio je za Rojters u sredu da zemlja ima dovoljno rezervi žitarica "za nešto manje od mesec dana" i da su Libanu potrebne rezerve od najmanje tri meseca.\nMeđunarodna zajednica je odgovorila izrazima saučešća i ponudama da pomogne narodu Bejruta u oporavku.\nFrancuski predsednik Emanuel Makron saopštio je da Francuska šalje lekare i nekoliko tona medicinske pomoći dok će Rusija poslati mobilnu bolnicu zajedno sa lekarima.\nJordan šalje poljsku bolnicu i lekare dok je iranski predsednik Hasan Rohani izjavio da je njegova vlada spremna da uputi medicinsku pomoć. Ministar unutrašnjih poslova Češke Jan Majaček izjavio je da su lideri Libana prihvatili ponudu da pošalju 37 spasilaca sa psima tragačima da pomognu u potrazi sa preživelima.\nEvakuacija ranjenih iz luke u Bejrutu, 4. avgusta 2020.\nUjedinjene nacije su saopštile da pružaju pomoć Libanu, a generalni sekretar Antonio Gutereš izrazio je najdublje saučešće porodicama žrtava. Mirovne snage Ujedinjenih nacija navode da je u eksploziji oštećen jedan od njihovih brodova i povređeni neki od mirotvoraca.\nHezbolah krivi sunite za smrt svog komandanta


Pokret Odbranimo reke Stare planine moli kinesku ambasadorku za pomoć – Poslovni portal o upravljanju otpadom i reciklaži\nPokret Odbranimo reke Stare planine moli kinesku ambasadorku za pomoć\nBy Reciklaza.biz avgust 27, 2020\nKako javlja agencija Beta, pokret „Odbranimo reke Stare planine“ objavio je danas da je kineskoj ambasadorki u Srbiji Čen Bo uputio pismo u kome je obaveštava o zagadjenja vazduha povezanim sa radom kineskih kompanija u Srbiji i mole da organizuje sastanak sa predstavnicima gradjanskih ekoloških inicijativa koje se bore za očuvanje životne sredine, kako bi se problem rešio.\n„U dva grada u Srbiji, Boru i Smederevu, kineske kompanije predstavljaju glavne izvore prekomernog zagadjenja vazduha“, navedeno je pored ostalog u pismu koje je upućeno kineskoj ambasadorki, a koje je dostavljeno medijima.\n„Imajući u vidu nesagledive posledice prekomernog zagadjenja vazduha i odgovornost koju u tome imaju kineske kompanije, molimo Vas da sagledate značaj problema i organizujete sastanak predstavnika građanskih ekoloških inicijativa koje se bore za očuvanje životne sredine“, nevedeno je u pismu.\nPodseća se da je u novembru 2019. godine Ministarstvo zaštite životne sredine pokrenulo postupak protiv kompanije „Zidjin Bor Кoper“ zbog ispuštanja otrovnih materija u vazduh i dodaje da su najmanje pet puta utvrdjene nepravilnosti u radu ove kompanije, kojima je ozbiljno narušeno zdravlje stanovnika ovog grada.\n„Usled problema sa enormno zagadjenim vazduhom, gradjani su organizovali nekoliko protesta, a sigurni smo da će se protesti nastaviti ako problem ne bude bio adekvatno i sistemski rešen“, navedeno je u pismu.\nUkazano je i da se u Smederevu takodje beleži prekomerno zagadjenje vazduha za koje UNESCO katedra za bioetiku navela da će imati „nesagledive, katastrofalne posledice po životnu sredinu, pre svega po zdravlje ljudi“, a koje se na prvom mestu može pripisati radu Smederevske železare, u vlasništvu HBIS grupe.\nGodišnji izveštaj o stanju kvaliteta vazduha navodi da je tokom 2018. godine u Smederevu vazduh bio loš tokom 146 dana, navedeno je u pismu uz podsećanje da su i u ovom gradu takodje organizovani protesti gradjana usmereni na podizanje ekološke svesti.